title: 2013/1/EU: A Tanács határozata ( 2012. november 20. ) az egyrészről az Európai Közösségek és azok tagállamai, másrészről Izrael Állam közötti társulást létrehozó euromediterrán megállapodáshoz csatolt, az ipari termékek megfelelőségértékeléséről és elfogadásáról szóló (CAA) jegyzőkönyv megkötéséről

text:
               4.1.2013

               HU

               Az Európai Unió Hivatalos Lapja

               L 1/1

      A TANÁCS HATÁROZATA

   (2012. november 20.)
   az egyrészről az Európai Közösségek és azok tagállamai, másrészről Izrael Állam közötti társulást létrehozó euromediterrán megállapodáshoz csatolt, az ipari termékek megfelelőségértékeléséről és elfogadásáról szóló (CAA) jegyzőkönyv megkötéséről
   (2013/1/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 218. cikke (6) bekezdése a) pontjának v. alpontjával és 218. cikkének (7) bekezdésével együtt értelmezett 207. cikkére,
   tekintettel az Európai Bizottság javaslatára,
   tekintettel az Európai Parlament egyetértésére,
   mivel:

               (1)

               Az egyrészről az Európai Közösségek és azok tagállamai, másrészről Izrael Állam közötti társulás létrehozásáról szóló euromediterrán megállapodás (1) (a továbbiakban: a társulási megállapodás) 1995. november 20-án hatályba lépett.

               (2)

               A társulási megállapodás 47. cikke értelmében adott esetben európai megfelelőségértékelési megállapodást kell kötni, a megállapodás 55. cikke pedig úgy rendelkezik, hogy a felek minden tőlük telhető erőfeszítést megtesznek jogszabályaik közelítésére, a megállapodás végrehajtásának előmozdítása érdekében.

               (3)

               A társulási megállapodáshoz csatolt, az ipari termékek megfelelőségértékeléséről és elfogadásáról szóló jegyzőkönyvet (CAA) (a továbbiakban: a jegyzőkönyv) az Unió nevében 2010. május 6-án aláírták.

               (4)

               A jegyzőkönyvet jóvá kell hagyni.

               (5)

               A Bizottság feladata, hogy a jegyzőkönyvet illetően biztosítsa az Unió külső képviseletét, ideértve a tájékoztatást és az értesítést, valamint a kérelmekre adott válaszoknak a mellékletekkel összhangban való továbbítását. A jegyzőkönyvet az akkreditációra, a piaci felügyeletre és a termékforgalmazásra vonatkozó uniós jogszabályok alapján kell végrehajtani.

               (6)

               Fel kell hatalmazni a Bizottságot a jegyzőkönyv technikai jellegű módosítására,

         ELFOGADTA EZT A HATÁROZATOT:
   1. cikk
   Az egyrészről az Európai Közösségek és azok tagállamai, másrészről Izrael Állam közötti társulást létrehozó euromediterrán megállapodáshoz csatolt, az ipari termékek megfelelőségértékeléséről és elfogadásáról szóló jegyzőkönyvet (CAA) (a továbbiakban: jegyzőkönyv) az Unió nevében a Tanács jóváhagyja.
   A jegyzőkönyv szövegét csatolták e határozathoz.
   2. cikk
   A jegyzőkönyv 16. cikkében előírt diplomáciai jegyzéket az Unió nevében a Tanács elnöke küldi meg.
   3. cikk
   A Bizottság felhatalmazást kap arra, hogy a Tanács által a Szerződés 218. cikke (4) bekezdésével összhangban kinevezett különbizottsággal folytatott konzultációt követően a jegyzőkönyv 7., 13. és 15. cikkének megfelelően módosításokat fogadjon el a jegyzőkönyvre vonatkozóan.
   4. cikk
   Ez a határozat az Európai Unió Hivatalos Lapjában való kihirdetésének napján lép hatályba.

      Kelt Brüsszelben, 2012. november 20-án.

            a Tanács részéről

            az elnök

         A. D. MAVROYIANNIS

      (1)  HL L 147., 2000.6.21., 3. o.

         JEGYZŐKÖNYV

      egyrészről az Európai Közösségek és azok tagállamai, másrészről Izrael Állam közötti társulást létrehozó euromediterrán megállapodáshoz csatolt, az ipari termékek megfelelőségértékeléséről és elfogadásáról (CAA)
      AZ EURÓPAI UNIÓ,
      a továbbiakban: Unió
      ÉS
      IZRAEL ÁLLAM,
      a továbbiakban: Izrael,
      a továbbiakban együttesen: a felek,
      MIVEL Izrael részes fele az egyrészről az Európai Közösségek és azok tagállamai, másrészről Izrael Állam közötti társulást létrehozó euromediterrán megállapodásnak (a továbbiakban: társulási megállapodás) (1),
      FELISMERVE, hogy az uniós jognak Izrael Állam általi elfogadása és végrehajtása lehetőséget nyújt a belső piac egyes előnyeinek kiterjesztésére, valamint arra, hogy egyes ágazatokban biztosítsa annak hatékony működését,
      FIGYELEMBE VÉVE a felek közös elkötelezettségét az áruk szabad mozgásával és a termékminőség javításával kapcsolatos elvek iránt annak érdekében, hogy többek között a technikai segítségnyújtás és a közöttük megvalósuló együttműködés egyéb formáinak révén biztosítani tudják polgáraik egészségét és biztonságát, valamint a környezet védelmét,
      AZZAL AZ ÓHAJJAL, hogy aláírják a társulási megállapodáshoz csatolt, az ipari termékek megfelelőségértékeléséről és elfogadásáról szóló jegyzőkönyvet (a továbbiakban: ez a jegyzőkönyv), amely előírja a felek bármelyikének piacán a jogszerű forgalomba hozatal feltételeit teljesítő ipari termékek kölcsönös elfogadásának alkalmazását, ideértve adott esetben az ipari termékeken elvégzett kötelező megfelelőségértékelés eredményeinek kölcsönös elismerését is,
      TUDOMÁSUL VÉVE, hogy a társulási megállapodás 47. cikke adott esetben megfelelőségértékelésről szóló európai megállapodás megkötését írja elő, és hogy a társulási megállapodás 55. cikke úgy rendelkezik, hogy a felek minden tőlük telhető erőfeszítést megtesznek jogszabályaik közelítése érdekében,
      FIGYELEMBE VÉVE, hogy az e jegyzőkönyv hatálya alá tartozó ágazatokban az izraeli nemzeti jogot lényegében összehangolták a vonatkozó uniós joggal,
      TUDOMÁSUL VÉVE az Európai Unió, illetve Izland, Liechtenstein és Norvégia között az Európai Gazdasági Térségről szóló megállapodás alapján kialakult szoros kapcsolatot, amelynek okán indokolt egy, az ezzel a jegyzőkönyvvel egyenértékű, párhuzamos európai megfelelőségértékelési megállapodás megkötését fontolóra venni Izrael és az említett országok között,
      SZEM ELŐTT TARTVA a Kereskedelmi Világszervezetet létrehozó megállapodás szerződő feleként betöltött státusukat, és különösen a Kereskedelmi Világszervezetnek a kereskedelem technikai akadályairól szóló megállapodása szerinti jogaik és kötelezettségeiknek tudatában,
      A KÖVETKEZŐKBEN ÁLLAPODTAK MEG:
      1. cikk
      Célok és eszközök
      (1)   E jegyzőkönyv célja, hogy megkönnyítse e jegyzőkönyv elválaszthatatlan részét képező mellékleteiben felsorolt egyes ipari termékek kereskedelmét gátló technikai akadályok felek általi felszámolását.
      (2)   Az (1) bekezdésben meghatározott célt az alábbi eszközökkel kell megvalósítani:

                  a)

                  Izrael részéről olyan nemzeti technikai szabályoknak, szabványoknak és megfelelőségértékelési eljárásoknak az elfogadása és végrehajtása, amelyek a vonatkozó uniós jogszabályokban szereplőkkel egyenértékűek;

                  b)

                  Izrael részéről olyan szabályozói és technikai infrastruktúra végrehajtása, amely egyenértékű az Unió tagállamaiban működő infrastruktúrával;

                  c)

                  mindkét fél által azon ipari termékek kölcsönös elfogadása a piacon, amelyek bármelyik fél piacán megfelelnek a jogszerű forgalomba hozatal feltételeinek, ideértve adott esetben a vonatkozó uniós jogszabályok és az azzal egyenértékű izraeli nemzeti jogszabályok hatálya alá tartozó ipari termékeken elvégzett kötelező megfelelőségértékelés eredményeinek kölcsönös elismerését is;

                  d)

                  mindkét fél által azon ipari termékek kölcsönös elfogadása a piacon, amelyek Izrael, illetve az Unió bármely tagállama piacán megfelelnek a jogszerű forgalomba hozatal feltételeinek, az Unió tagállamai közötti árukereskedelemre alkalmazandó feltételeknek megfelelő feltételek mellett.

            2. cikk
      Fogalommeghatározások
      E jegyzőkönyvalkalmazásában:
      a)   „ipari termékek”: az e jegyzőkönyv mellékleteinek hatálya alá tartozó termékek;
      b)   „vonatkozó uniós jogszabály”: az Európai Unió minden olyan jogi aktusa és végrehajtási gyakorlata, amely e jegyzőkönyv mellékleteiben említett, adott helyzetre, kockázatra vagy iparitermék-kategóriára alkalmazandó;
      c)   „nemzeti jogszabály”: minden olyan jogi aktus és végrehajtási gyakorlat, amellyel Izrael összehangolta jogszabályait az egy adott helyzet, kockázat vagy iparitermék-kategória esetében alkalmazandó, vonatkozó uniós jogszabállyal;
      d)   „felelős hatóság”: az Unió valamely tagállamának vagy Izraelnek a joghatósága alatt működő szervezet, amelynek feladata egy meghatározott ipari ágazaton belül az uniós és nemzeti jogszabályok tényleges végrehajtása, és amely adott esetben felelősséggel tartozik a kijelölt szervezetekről szóló értesítésért;
      e)   „kijelölt szervezet”: az e jegyzőkönyvben részes valamely fél joghatósága alá tartozó felelős hatóság által az uniós vagy a nemzeti jogszabályok követelményeivel kapcsolatos megfelelés értékelésére kijelölt és a másik félnek bejelentett szerv;
      f)   „bizottság”: a társulási megállapodás 70. cikke értelmében létrehozott Társulási Bizottság vagy a Társulási Tanács által a társulási megállapodás 73. cikke értelmében létrehozott és a kereskedelmi ügyek vitelére kijelölt testület.
      Az e jegyzőkönyvben használt kifejezéseket a vonatkozó uniós jogszabályokban és az izraeli nemzeti jogszabályokban adott jelentésüknek megfelelően kell értelmezni.
      3. cikk
      Jogszabályok összehangolása
      Izrael e jegyzőkönyv érvényre juttatása céljából késznek mutatkozik arra, hogy – az Európai Bizottsággal konzultálva – meghozza a megfelelő intézkedéseket az e jegyzőkönyv hatálya tartozó termékek forgalomba hozatalára alkalmazandó, vonatkozó uniós joggal való összehangolás és annak fenntartása érdekében.
      E jegyzőkönyvhatálya alá tartozó azon ágazatokban, amelyekben a vonatkozó uniós jogszabályok alapját olyan műszaki szabványok használata képezi, amelyek esetében vélelmezni kell az alapvető biztonsági követelményeknek való megfelelést (az „új megközelítés elvét érvényesítő” ágazatként ismert ágazatok), Izrael késznek mutatkozik arra, hogy – az Európai Bizottsággal konzultálva – meghozza a megfelelő intézkedéseket a vonatkozó uniós gyakorlattal való összehangolás és annak fenntartása érdekében, a szabványosítás, a mérésügy, az akkreditáció, a megfelelőségértékelés, a piacfelügyelet, az általános termékbiztonság és a gyártói felelősség terén. Az „új megközelítés elvét érvényesítő” ágazatok megjelölését az ágazati mellékletek tartalmazzák.
      4. cikk
      Szakmai infrastruktúra
      Izrael e jegyzőkönyv érvényre juttatása céljából késznek mutatkozik arra, hogy – az Európai Bizottsággal konzultálva – meghozza a megfelelő intézkedéseket a 9. cikknek megfelelő felelős hatóságok létrehozása és fenntartása érdekében.
      E jegyzőkönyv hatálya alá tartozó azon ágazatokban, amelyekben a vonatkozó uniós jogszabályok alapját olyan műszaki szabványok használata képezi, amelyek esetében vélelmezni kell az alapvető biztonsági követelményeknek való megfelelést (az „új megközelítés elvét érvényesítő” ágazatként ismert ágazatok), Izrael késznek mutatkozik arra, hogy létrehozza és fenntartja azokat a szervezeteket, amelyek Izrael területén az Unió tagállamaiéval lényegében megegyező szinten képesek a szabványosítás, a mérésügy, az akkreditáció, a piacfelügyelet, az általános termékbiztonság értékelésének feladatainak ellátására, valamint a gyártói felelősség értékelésére és érvényesítésére.
      5. cikk
      Az ipari termékek kölcsönös elfogadása, ideértve azok megfelelőségértékelését
      (1)   A felek megállapodnak abban, hogy a kölcsönös elfogadás érdekében, a szabályozott termékek kölcsönös elfogadásáról szóló mellékletekben felsorolt, és az egyik fél piacán a jogszerű forgalomba hozatal feltételeinek megfelelő ipari termékek a másik fél piacán forgalomba hozhatók, amennyiben megfelelnek különösen:

                  a)

                  a termékek forgalomba hozataláért felelős személyekre vonatkozóan bármelyik fél területén belüli helyhez kapcsolódó, hatályos jogszabályi rendelkezések követelményeinek; és

                  b)

                  adott esetben a megfelelés értékeléséért felelős szervezetek helyéhez kapcsolódó, hatályos rendelkezéseknek.

            (2)   A felek megállapodnak abban, hogy a kölcsönös elfogadás érdekében Izrael és az Unió között kereskedelmet folytathatnak a nem általános érvényű szabályozás alá tartozó termékek elfogadásáról szóló mellékletekben felsorolt olyan ipari termékekkel, amelyekre vonatkozóan nincs európai műszaki szabályozás, azon az alapon, hogy ha egy termékkel Izrael vagy az Unió valamely tagállamának piacán jogszerűen kereskednek, akkor azzal e jegyzőkönyvben részes másik fél piacán is jogszerűen kereskedni lehet.
      (3)   A felek megállapodnak továbbá abban, hogy amennyiben a termékek esetében a mellékletekben felsorolt uniós vagy nemzeti jogszabályok értelmében elvégzendő, kötelező megfelelőségértékelési eljárások alkalmazandók, az ilyen eljárások eredményét azok megismétlésének előírása vagy a megfelelőségértékelés elfogadása céljából további követelmények előírása nélkül elismerik.
      (4)   Az 5. cikk (1), (2) és (3) bekezdése ellenére egyik fél sem köteles beengedni piacára az olyan termékeket, amelyeket a másik fél piacán valamely fél és egy harmadik ország vagy harmadik fél közötti, az e jegyzőkönyvhöz hasonló hatályú megállapodás alapján, vagy valamely fél által harmadik ország vagy harmadik fél részére adott egyoldalú engedély alapján hoznak jogszerűen forgalomba.
      6. cikk
      Védzáradék
      Amennyiben az egyik fél azt állapítja meg, hogy a területén e jegyzőkönyv értelmében forgalomba hozott és rendeltetésének megfelelően használt ipari termék veszélyeztetheti a felhasználók vagy más személyek biztonságát vagy egészségét, vagy a mellékletekben meghatározott jogszabály által védett bármely egyéb jogszerű érdeket sért, megfelelő intézkedéseket hozhat a termék piacról való visszavonása, forgalomba hozatalának, működésbe helyezésének, illetve használatba vételének megtiltása, valamint szabad mozgásának korlátozása érdekében.
      Az ilyen esetekre vonatkozó részletes eljárásokat a mellékletek tartalmazzák.
      7. cikk
      A hatály kiterjesztése
      Ha Izrael a vonatkozó uniós jogszabályokkal való összhangot megteremtő további nemzeti jogszabályt fogad el és hajt végre, a felek a 13. cikkben meghatározott eljárással összhangban módosíthatják a mellékleteket, vagy új mellékletekben állapodhatnak meg.
      8. cikk
      A felek kötelezettségei felelős hatóságaik és kijelölt szervezeteik tekintetében

                  (1)

                              a)

                              A felek biztosítják, hogy a joghatóságuk alá tartozó olyan felelős hatóságok, amelyek az uniós és nemzeti jogszabályok tényleges végrehajtásáért felelnek, ezeket a jogszabályokat folyamatosan alkalmazzák. Emellett a felek biztosítják, hogy ezek a felelős hatóságok képesek legyenek biztosítani az ipari termékek uniós vagy nemzeti jogszabályoknak való megfelelését, vagy előírhassák a termékek piacról való kivonását, valamint adott esetben a kijelölt szervezeteket kijelölhessék, működésüket felfüggeszthessék, azok felfüggesztését feloldhassák, és kijelölésüket visszavonhassák.

                              b)

                              A felek értesítik egymást felelős hatóságaik nevéről és címéről, és listát vezetnek ezekről a szervezetekről.

                  (2)

                              a)

                              A felek biztosítják, hogy a mellékletekben meghatározott, az uniós vagy nemzeti jogszabályok előírásaival kapcsolatos megfelelőségértékelés elvégzésére saját joghatóságukon belül kijelölt szervezetek folyamatosan megfeleljenek az uniós vagy a nemzeti jogszabályok előírásainak. Emellett a felek minden szükséges lépést megtesznek annak biztosítása érdekében, hogy e kijelölt szervezetek a későbbiekben is rendelkezzenek a nekik kijelölt feladatok elvégzéséhez szükséges hatáskörrel.

                              b)

                              A felek értesítik egymást kijelölt szervezeteik nevéről és címéről, és listát vezetnek e szervezetekről.

            9. cikk
      Eljárások a felelős hatóságok elismerésére és a kijelölt szervezetekre vonatkozó értesítésre
      (1)   Az alábbi eljárás alkalmazandó azon felelős hatóságok elismerésére, amelyek – az ipari termékek uniós vagy nemzeti jogszabályoknak való megfelelése vagy piacról történő visszavonása érdekében – az uniós és nemzeti jogszabályok tényleges végrehajtásáért felelnek, és amelyek adott esetben a kijelölt szervezeteket kijelölhetik, működésüket felfüggeszthetik, a felfüggesztést feloldhatják, és a kijelölést visszavonhatják:

                  a)

                  az egyik fél írásban értesíti a másik Felet a kijelölésről, megjelölve azt a területet és e jegyzőkönyv azon mellékletének címét, amelynek értelmében a felelős hatóság a 8. cikk (1) bekezdésében felsorolt feladatok ellátására hatáskörrel rendelkezik, ideértve adott esetben a hatáskörnek e területen belüli vagy a melléklet hatályán belüli korlátozását is;

                  b)

                  a másik fél általi írásbeli tudomásulvételt követően a felelős hatóságot ettől a naptól kezdődően alkalmasnak kell tekinteni a 8. cikk (1) bekezdésében felsorolt feladatok ellátására az elismeréssel érintett mellékletek tekintetében.

            (2)   Az alábbi eljárás alkalmazandó a mellékletekben meghatározott uniós vagy nemzeti jogszabályi előírásoknak való megfelelőséget értékelő kijelölt szervezetek kijelölésére:

                  a)

                  az egyik fél írásban értesíti a másik Felet a kijelölésről, megjelölve e jegyzőkönyv azon mellékletének címét, amelynek értelmében a kijelölt szervezet a megfelelőség értékelésére hatáskörrel rendelkezik, továbbá adott esetben a hatáskörnek a melléklet hatályán belüli korlátozását is;

                  b)

                  a másik fél általi írásbeli tudomásulvételt követően a szervezetet ettől a naptól kezdődően kijelöltnek és a mellékletekben meghatározott, említett előírásokra vonatkozó megfelelőségértékelés elvégzésére alkalmasnak kell tekinteni;

            (3)   Amennyiben az egyik fél egy saját joghatósága alá tartozó kijelölt szervezet kijelölésének visszavonásáról határoz, arról a másik felet írásban értesíti. A kijelölt szervezet legkésőbb a visszavonás időpontjától kezdődően megszünteti a mellékletekben meghatározott, említett előírásokra vonatkozó megfelelőségértékelést. Mindazonáltal az említett időpont előtt elvégzett megfelelőségértékelés – a bizottság ellentétes határozatáig – érvényes marad.
      10. cikk
      A kijelölt szervezetekre vonatkozó igazolás
      (1)   Bármelyik fél kérheti, hogy a másik fél igazolja a joghatóságán belül kijelölt szervezet vagy a kijelölt szervezetnek jelölt szervezet szakmai alkalmasságát és megfelelőségét. E kérelmeket objektív és ésszerű indoklással kell ellátni annak érdekében, hogy a kijelölésért felelős fél elvégezhesse a kért igazolást, és mihamarabb jelentést küldhessen a másik félnek. A felek – a vonatkozó felelős hatóságok részvétele mellett – közösen is ellenőrizhetik a szervezetet. Ehhez a felek biztosítják a joghatóságuk alá tartozó szervek teljes körű együttműködését. A felek minden megfelelő lépést megtesznek és minden rendelkezésre álló eszközt felhasználnak, amely a feltárt problémák megoldása érdekében szükséges.
      (2)   Amennyiben a problémákat nem lehet mindkét fél kölcsönös megelégedésére megoldani, a felek értesíthetik a bizottságot egyet nem értésükről, feltüntetve a) a kérelem indokait, amelyhez csatolni kell a kijelölt szervezet szakmai alkalmasságának és megfelelőségének ellenőrzésére szolgáló, vonatkozó bizonyítékokat; b) azokat az okokat, amelyek miatt a problémákat nem lehetett mindkét fél megelégedésére megoldani; és c) adott esetben az azt igazoló bizonyítékokat, hogy az emberi egészséget és biztonságot közvetlen és valós veszély fenyegeti. A bizottság dönt a megfelelő intézkedésről.
      (3)   Amennyiben és addig, ameddig a bizottság ezzel ellenkező döntést nem hoz, a szervezet kijelölését és a mellékletben meghatározott uniós vagy nemzeti jogszabályok előírásaira vonatkozó megfelelés értékelésével kapcsolatos hozzáértésének elismerését részlegesen vagy teljesen fel kell függeszteni attól az időponttól kezdve, amikor a felek egyet nem értésükről értesítették a bizottságot.
      11. cikk
      Információcsere és együttműködés
      E jegyzőkönyv helyes és egységes alkalmazásának és értelmezésének biztosítása és az ipari termékekkel való egymás közötti kereskedelem ösztönzése érdekében a felek:

                  a)

                  értesítik egymást a jogszabályok vonatkozó tervezett és tényleges módosításairól, és megosztják egymással a jogszabályok és gyakorlatok – ideértve különösen a területükön belüli kijelölt szervezeteknek a vonatkozó szabályoknak való megfelelését biztosító eljárásokat – végrehajtásával kapcsolatos információkat;

                  b)

                  a mellékletek eltérő rendelkezésének hiányában felkérik egymást a vonatkozó információcsere-mechanizmusaikban való részvételre, e jegyzőkönyv mellékleteinek hatálya alá tartozó ágazatokkal foglalkozó mechanizmusok tekintetében. Az EU meg fogja vizsgálni annak lehetőségét, hogy felkérje Izraelt a megfelelő európai hálózatokban és szervezetekben való részvételre;

                  c)

                  együttműködésre ösztönzik kijelölt szervezeteiket a kölcsönös és önkéntes elismerésről szóló megállapodások megkötése érdekében.

            12. cikk
      Titoktartási kötelezettség
      A Szerződő felek képviselői, szakértői és más meghatalmazottai feladataik megszűnése után sem fedhetik fel az e jegyzőkönyv keretében szerzett olyan jellegű információkat, amelyekre a szakmai titoktartás kötelezettsége vonatkozik. Ezek az információk nem használhatók fel az e jegyzőkönyv által kitűzött céloktól eltérő célokra.
      13. cikk
      E jegyzőkönyvvel kapcsolatos feladatok ellátása
      (1)   E jegyzőkönyv eredményes végrehajtásáért a bizottság felelős. A bizottság különösen az alábbiakra vonatkozó döntések meghozatalára rendelkezik hatáskörrel:

                  a)

                  a mellékletek módosítása és visszavonása;

                  b)

                  új mellékletekkel való kiegészítés;

                  c)

                  szakértők kijelölése a kijelölt szervezet szakmai hozzáértésének és vonatkozó előírásoknak való megfelelésének a 10. cikk (1) bekezdése szerinti igazolásának elvégzéséhez;

                  d)

                  információk megosztása a mellékletekben említett uniós és nemzeti jogszabályok tervezett és tényleges módosításaival kapcsolatban;

                  e)

                  valamely melléklet hatálya alá tartozó ágazatot érintő új vagy kiegészítő megfelelőségértékelési eljárások;

                  f)

                  e jegyzőkönyv alkalmazásával kapcsolatos kérdések megoldása;

                  g)

                  az eldöntendő kérdéseknek a társulási megállapodás 75. cikkében meghatározott vitarendezési mechanizmus vagy a felek megállapodásával a társulási megállapodásnak megfelelően meghatározott bármely más vitarendezési mechanizmus elé történő utalása.

            (2)   A bizottság az e jegyzőkönyvben meghatározott fenti feladatait átruházhatja.
      (3)   A mellékletek módosításai a bizottság döntése szerinti időpontban lépnek hatályba.
      14. cikk
      Szakmai együttműködés
      A felek e jegyzőkönyv eredményes végrehajtásának és alkalmazásának elősegítése érdekében szükség szerint együttműködnek.
      15. cikk
      Más országokkal kötött megállapodások
      (1)   E jegyzőkönyv – a felek kifejezett megállapodásával, a bizottság döntését is ideértve – olyan további harmadik országokból vagy harmadik felektől származó ipari termékek elfogadására is kiterjeszthető, amelyekkel a megfelelő ágazatokban az Unió az ehhez a jegyzőkönyvhöz hasonló megállapodást kötött.
      (2)   Amennyiben az Unió Izraelt arról értesíti, hogy harmadik országgal vagy harmadik féllel az ehhez a jegyzőkönyvhöz hasonló olyan megállapodást kötött, amely a megfelelő ágazatokból származó ipari termékek elfogadására vonatkozik, Izrael fontolóra veszi a harmadik országgal vagy harmadik féllel egy ilyen értelmű kiterjesztésről rendelkező megállapodás megkötését.
      16. cikk
      Hatálybalépés
      Ez a jegyzőkönyv 30 nappal azt követően lép hatályba, hogy a felek mindegyike írásban, diplomáciai csatornákon keresztül értesítette a másik felet e jegyzőkönyv hatálybalépéséhez szükséges megfelelő belső jogi követelményeinek teljesítéséről.
      17. cikk
      Időbeli hatály
      Ez a jegyzőkönyv határozatlan időre jön létre. Bármelyik féle jegyzőkönyvet a másik fél értesítésével felmondhatja. E jegyzőkönyv az ilyen értesítés keltétől számított tizenkét hónap elteltével hatályát veszti.
      E jegyzőkönyv valamelyik fél általi felmondása és hatályának megszűnése közötti időszakban e jegyzőkönyv megszűnése nem érintheti hátrányosan, illetve semmilyen módon nem csorbíthatja felmondás hatálybalépése előtt, e jegyzőkönyv alkalmazása folytán szerzett vagy megszerzendő jogokat és kötelezettségeket.
      18. cikk
      Nyelvi változatok
      Ez a jegyzőkönyv két-két eredeti példányban készült angol, bolgár, cseh, dán, észt, finn, francia, görög, holland, lengyel, lett, litván, magyar, máltai, német, olasz, portugál, román, spanyol, svéd, szlovák, szlovén, valamint héber nyelven; a szövegek mindegyike egyaránt hiteles.

         Съставено в Брюксел на шести май две хиляди и десета година.
         Hecho en Bruselas, el seis de mayo de dos mil diez.
         V Bruselu dne šestého května dva tisíce deset.
         Udfærdiget i Bruxelles den sjette maj to tusind og ti.
         Geschehen zu Brüssel am sechsten Mai zweitausendzehn.
         Kahe tuhande kümnenda aasta maikuu kuuendal päeval Brüsselis.
         Έγινε στις Βρυξέλλες, στις έξι Μαΐου δύο χιλιάδες δέκα.
         Done at Brussels on the sixth day of May in the year two thousand and ten.
         Fait à Bruxelles, le six mai deux mille dix.
         Fatto a Bruxelles, addì sei maggio duemiladieci.
         Briselē, divi tūkstoši desmitā gada sestajā maijā.
         Priimta du tūkstančiai dešimtų metų gegužės šeštą dieną Briuselyje.
         Kelt Brüsszelben, a kétezer-tizedik év május havának hatodik napján.
         Magħmul fi Brussell, fis-sitt jum ta' Mejju tas-sena elfejn u għaxra.
         Gedaan te Brussel, de zesde mei tweeduizend tien.
         Sporządzono w Brukseli dnia szóstego maja roku dwa tysiące dziesiątego.
         Feito em Bruxelas, em seis de Maio de dois mil e dez.
         Întocmit la Bruxelles, la șase mai două mii zece.
         V Bruseli šiesteho mája dvetisícdesať.
         V Bruslju, dne šestega maja leta dva tisoč deset.
         Tehty Brysselissä kuudentena päivänä toukokuuta vuonna kaksituhattakymmenen.
         Som skedde i Bryssel den sjätte maj tjugohundratio.
         2010

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            På Europeiska unionens vägnar

            За Държавата Израел
            Por el Estado de Israel
            Za Stát Izrael
            For Staten Israel
            Für den Staat Israel
            Iisraeli Riigi nimel
            Για το Κράτος του Ισραήλ
            For the State of Israel
            Pour l'État d'Israël
            Per lo Stato d'Israele
            Izraēlas Valsts vārdā
            Izraelio Valstybės vardu
            Izrael Állam részéről
            Għall-Istat tal-Iżrael
            Voor de Staat Israël
            W imieniu Państwa Izrael
            Pelo Estado de Israel
            Pentru Statul Israel
            Za Izraelský štát
            Za Državo Izrael
            Israelin valtion puolesta
            För Staten Israel

         (1)  HL L 147., 2000.6.21., 3. o. és „Kitvei Amana” (Izrael Hivatalos Lapja), 1034.

         MELLÉKLET

            AZ IPARI TERMÉKEK KÖLCSÖNÖS ELFOGADÁSÁRÓL

            Gyógyszeripari termékek helyes gyártási gyakorlata (GMP)

         I.   SZAKASZ

            Uniós és nemzeti jogszabályok

                     Uniós jogszabályok

                     :

                     Azok az uniós jogszabályok és rendelkezések, amelyekről az Európai Bizottság értesítette Izraelt, és amelyeket e melléklettel összefüggésben tett közzé.

                     Izraeli nemzeti jogszabályok

                     :

                     Azok az izraeli jogszabályok, amelyekről Izrael értesítette az Európai Bizottságot, és amelyeket e melléklettel összefüggésben tett közzé.

               II.   SZAKASZ

            Hatály és alkalmazási kör

         1.   Hatály
         A 2. pontban meghatározott kizárások kivételével e melléklet rendelkezései a következőkre vonatkoznak: az egyik fél gyártója vagy importőre által a másik fél importőre részére közvetlenül forgalmazott olyan emberi felhasználásra szánt vagy állatgyógyászati gyógyszerek, gyógyszerhatóanyagok, gyógyszerészeti segédanyagok vagy keverékeik, amelyekre vonatkoznak a helyes gyártási gyakorlatok (GMP) követelményei, és amelyekre az e melléklet I. szakasza értelmében az egyes felek által a másiknak bejelentett, vonatkozó jogszabályi követelmények irányadók.
         Ebbe a körbe a vegyi és biológiai gyógyszerek, immunológiai készítmények, radioaktív gyógyszerek és gyógynövénykészítmények tartoznak.
         E melléklet rendelkezései a hatálya alá tartozó termékekre azok származására való tekintet nélkül alkalmazandók.
         2.   Kizárások
         Az emberi vérből vagy emberi plazmából készült gyógyszerek, fejlett terápiás gyógyszerek, kísérleti gyógyszerek, homeopátiás gyógyszerek, orvosi gázok és állatgyógyászati immunkészítmények nem tartoznak e melléklet alkalmazási körébe.
         E melléklet alkalmazási körének az emberi vérből vagy emberi plazmából készült gyógyszerekre, kísérleti gyógyszerekre és állatgyógyászati immunkészítményekre történő kiterjesztését a felek a melléklet hatálybalépésétől számított két év elteltével megvitatják.
         3.   Az alkalmazási kör és a kizárás fenntartása, közzététele és kiterjesztése
         E melléklet hatálybalépését követően a felek levélváltás útján állapítják meg azon terméktípusok és tevékenységek listáját, amelyekre a melléklet alkalmazandó, és kizárt termékeket is meghatározhatnak.
         Ezen túlmenően e jegyzőkönyv 5. cikke (4) bekezdésének végrehajtása tekintetében a felek megállapodnak abban, hogy tájékoztatják egymást e jegyzőkönyvéhez hasonló hatályú más megállapodásokról, és a harmadik országnak vagy harmadik félnek adott, az ilyen típusú megállapodásokhoz hasonló hatályú egyoldalú engedélyekről, az azok hatálya alá tartozó termékekről és eljárásokról, valamint azon szándékukról, hogy az említett megállapodásokhoz és egyoldalú engedélyekhez kapcsolódó egyes kötelezettségektől (nevezetesen a IV. szakasz 2. pontjában szereplő kötelezettségektől) eltérve ezeket a termékeket el kívánják-e fogadni a piacukon.
         A felek a IV. szakasz 11. pontjában meghatározott kapcsolattartóikon keresztül – az I. szakaszban meghatározott uniós jogszabályoknak megfelelő jogi és végrehajtási rendelkezések és gyakorlatok értékelését követően – további terméktípusokat vagy tevékenységeket is felvehetnek vagy kizárhatnak. Ezen eljárást követően a felek a listát adott esetben levélváltás útján is módosíthatják.
         A felek nyilvánosan hozzáférhetővé teszik a következőket: 1. a melléklet hatálya alá tartozó termékek és tevékenységek listája; 2. e jegyzőkönyvhöz hasonló hatályú azon megállapodások listája, amelyek vonatkozásában a másik fél a IV. szakasz 2. pontjának e) alpontjában szereplő eltérést alkalmazta; valamint 3. a harmadik országnak vagy harmadik félnek adott, az ilyen típusú megállapodásokhoz hasonló hatályú azon egyoldalú engedélyek, amelyek vonatkozásában a másik fél a IV. szakasz 2. pontjának e) alpontjában szereplő eltérést alkalmazta.
         III.   SZAKASZ

            Felelős hatóságok

         Az Unió
         Az Unió tagállamai által az I. szakaszban meghatározott uniós jogszabályok alapján kijelölt szervezetek, amelyekről e jegyzőkönyv 9. cikkével összhangban Izraelt értesítették, és amelyeket az Európai Bizottság közzétett.
         Izrael
         Izrael által az I. szakaszban meghatározott izraeli nemzeti jogszabályok alapján kijelölt szervezetek, amelyekről e jegyzőkönyv 9. cikkével összhangban az Uniót értesítették, és amelyeket Izrael közzétett.
         IV.   SZAKASZ

            Különleges rendelkezések

         1.   Fogalommeghatározások
         E melléklet alkalmazásában:
         Hivatalos gyógyszerellenőrző laboratórium (OMCL): az Unió tagállama vagy Izrael által kijelölt, az Unió, az Európa Tanács vagy Izrael gyógyszerészeti tárgyú jogszabályaiban és iránymutatásaiban említett és szabályozott laboratórium, amelynek feladata a hatáskörrel rendelkező hatóság részére gyógyszerek forgalomba hozatalt megelőző és/vagy azt követő, a betegek és/vagy állatok biztonságával kapcsolatos általános gyógyszerfelügyeleti laboratóriumi vizsgálatoknak a gyártótól függetlenül történő elvégzése.
         Hatósági tételfelszabadítás (OCABR): valamely félnek az Unió, az Európa Tanács és Izrael gyógyszerészeti tárgyú jogszabályaiban és iránymutatásaiban említett és szabályozott arra vonatkozó kérelme, hogy egy hivatalos gyógyszerellenőrző laboratórium határozza meg valamely tételnek a forgalombahozatali engedélyben megállapított, engedélyezett leírásnak való megfelelését azt megelőzően, hogy a fél hatáskörrel rendelkező hatósága az adott tétel forgalomba hozatalát engedélyezné. A vizsgálat a fent említett iránymutatásokban meghatározott, időközi vizsgálatokra is kiterjed.
         Ismételt ellenőrzés: a harmadik országból vagy a másik féltől behozott gyógyszerek vizsgálata, ideértve a teljes minőségi vizsgálatot, legalább minden aktív hatóanyag mennyiségi elemzését, valamint minden más vizsgálatot és ellenőrzést, amely annak biztosításához szükséges, hogy a gyógyszerek minősége megfeleljen a forgalombahozatali engedély követelményeinek.
         2.   A felek kötelezettségei

                     a)

                     Az e melléklet hatálya alá tartozó termékek vonatkozásában mindegyik fél elismeri a gyártóknak és importőröknek az uniós GMP és a megfelelő izraeli GMP elveinek és iránymutatásainak való megfelelésének a másik fél megfelelő ellenőrzési szolgálatai által a saját területén vagy valamely harmadik országban, a GMP-tanúsítás megadására vagy elutasítására vonatkozó dokumentáció szerinti, az ellenőrzésekre vonatkozó rendelkezéseknek megfelelően elvégzett ellenőrzése során levont következtetéseket. A vonatkozó rendelkezések felsorolását az I. szakasz tartalmazza.

                     b)

                     E melléklet hatálya alá tartozó gyógyszerek esetében mindegyik fél elismeri azokat a vonatkozó gyártási és importengedélyeket, amelyek megerősítik a gyártásra és importra vonatkozó jogszabályoknak, valamint az uniós GMP és a megfelelő izraeli GMP elveinek és iránymutatásainak való megfelelést.

                     c)

                     A fél a másik féltől történő behozatal esetén a másik fél ismételt ellenőrzés nélkül elismeri valamennyi tételnek saját előírásainak való megfelelésének a felek egyikében letelepedett gyártó vagy az importőr általi tanúsítását. Ugyanakkor bármely fél területén – az I. szakaszban meghatározott uniós és izraeli nemzeti jogszabályok rendelkezéseivel összhangban – a megfelelően képesített személy vagy az importőr felelős gyógyszerészének további, a fenti I. szakaszban meghatározott feladatai az egyes tételek tanúsítása tekintetében változatlanok maradnak.

                     d)

                     Az a), b) és c) pont rendelkezései csak akkor alkalmazandók a harmadik országból behozott és a másik félhez továbbexportált gyógyszer-késztermékekre vagy félkész gyógyszerekre, 1. ha a gyógyszerek minden egyes tételén ismételt ellenőrzést végzett a harmadik országból azokat behozó importőr vagy a felek egyikében letelepedett gyártó; és 2. ha a harmadik országbeli gyártót bármely fél hatáskörrel rendelkező hatósága ellenőrizte, és az ellenőrzés eredménye szerint a termék vagy termékkategória esetében a gyártó megfelel a helyes gyártási gyakorlatnak.

                     e)

                     Ugyanakkor az a), b) és c) pont rendelkezései nem vonatkoznak az olyan harmadik országból behozott termékekre, amelyeket kizárólag az adott vagy más harmadik ország hatáskörrel rendelkező hatósága vizsgált és ellenőrzött. Az e rendelkezéstől a valamely fél által e jegyzőkönyvhöz hasonló hatályú megállapodás vagy a harmadik országnak vagy harmadik félnek az ilyen típusú megállapodásokhoz hasonló hatályú egyoldalú engedély alapján adott valamennyi eltéréshez a másik fél egyetértése szükséges.

                     f)

                     Amennyiben valamelyik fél egy hatáskörrel rendelkező hatóságot vagy hivatalos gyógyszerellenőrző laboratóriumot hatósági tételfelszabadításra kér fel, az egyik fél hatósága által elvégzett ilyen ellenőrzéseket a másik fél a forgalombahozatali engedélyben megállapított előírásoknak való megfelelést dokumentáló tanúsítványok útján érvényesnek ismeri el.

                     g)

                     Mindegyik fél biztosítja, hogy minden, a másik félhez exportált tételt tételigazolás kísérjen. A gyógyszerek tételigazolását az adott fél gyártójának vagy importőrének megfelelően képesített alkalmazottja vagy felelős gyógyszerésze írja alá.

               3.   A gyártási/importengedélyekre és GMP-megfelelésre vonatkozó információk cseréje
         A felek megosztják a gyártók és importőrök engedélyezési státusára, valamint a vizsgálatok eredményére vonatkozó információkat, különösen az engedélyek, GMP-tanúsítványok és a GMP-nek való meg nem felelésre vonatkozó információknak az Európai Gyógyszerügynökség (EMEA) által kezelt GMP-adatbázisába való felvétele útján.
         4.   Az ellenőrzési jelentések cseréje
         Az egyik fél indokolt kérelmére a másik fél megfelelő ellenőrző szervei továbbítják a gyártóüzemben vagy az importőr telephelyén, vagy – az analitikai munkák kiszervezése esetén – az alvállalkozó laboratóriumban végzett legutóbbi ellenőrzési jelentés másolatát. Ez különösen arra az esetre érvényes, ha a vizsgálatnak a gyártás megfelelőségértékelése és a gyógyszereknek a forgalombahozatali engedélyhez benyújtott adatok és okmányok tekintetében történő ellenőrzése is része volt, illetve ha a vizsgálatot minőségi hiányosság miatt kellett elvégezni. Ezeket az ellenőrzési jelentéseket mindegyik félnek a rendelkezésre bocsátó fél által megkívánt titoktartási előírásoknak megfelelően kell kezelnie. A felek biztosítják, hogy az ellenőrzési jelentéseket legfeljebb 30 naptári napon belül továbbítsák, amely határidő 60 napra meghosszabbítható, ha új vagy ismételt ellenőrzést végeznek.
         5.   A hivatalos gyógyszerellenőrző laboratórium által végzett laboratóriumi vizsgálatok eredményeinek cseréje
         Az egyik fél indokolt kérelmére a másik fél megfelelő hatóságai továbbítják a piacfelügyeleti tevékenység részeként végzett laboratóriumi vizsgálatok eredményeinek másolatát. Ez különösen arra az esetre érvényes, ha a vizsgálatot minőségi hiányosság miatt kellett elvégezni, vagy ha fennáll a gyanú, hogy a termékről azonossága, előélete vagy eredete tekintetében hamisan állítják azt, hogy engedélyezett termék.
         6.   A hatósági tételfelszabadítás eredményeinek cseréje
         A hatósági tételfelszabadítási eljárás alkalmazása esetén az exportáló fél hatáskörrel rendelkező hatósága által végzett ilyen eljárás eredményeit a másik fél érvényesnek fogadja el, az uniós jogszabályokban és végrehajtási rendelkezésekben meghatározott feltételek szerint. Az exportáló fél hatáskörrel rendelkező hatósága a tanúsítványt vagy a meg nem felelés eredményeit kérelemre az importáló fél rendelkezésére bocsátja.
         7.   Az információcsere formátuma
         Az engedélyeknek, ellenőrzési jelentéseknek, GMP-tanúsítványoknak és a GMP-nek való meg nem felelésre vonatkozó információk esetében az Unió által közzétett eljárásoknak megfelelően meghatározott formátumot kell követni.
         A hatósági tételfelszabadítási tanúsítványok, illetve a meg nem felelésre vonatkozó értesítések esetében az Európa Tanács által közzétett, a hatósági tételfelszabadítási eljárásra vonatkozó eljárásnak megfelelő formátumot kell követni.
         A gyógyszerek minden egyes tételét kísérő tételigazolásnak dokumentálnia kell legalább a gyártás dátumát, a lejárat dátumát, a minőségi és mennyiségi elemzések eredményeit, az elemzést elvégző laboratórium nevét és címét, a gyártó(k) és adott esetben az importőr nevét és címét. A tételigazoláson szerepelnie kell a gyártó és adott esetben az importőr részére kiadott GMP-tanúsítványra vonatkozó hivatkozásnak. A tételigazolásoknak az Unió által közzétett eljárásoknak megfelelő rendelkezéseket kell követniük.
         8.   Védzáradék
         Mindegyik fél jogosult a hivatalos gyógyszerellenőrző laboratórium által készített teljes ellenőrzési jelentés vagy teljes vizsgálati jelentés bekérésére, valamint saját ellenőrzés és saját hatósági tételfelszabadítás lefolytatására. A 4. pontban említett esetektől eltekintve ezen intézkedéssel csak kivételes esetben lehet élni, és annak okát objektív és indokolt formában közölni kell a másik féllel. Ezekről a kérelmekről előzetesen értesíteni kell a másik felet, amely csatlakozhat az eljáráshoz.
         9.   Riasztási rendszer
         E jegyzőkönyv hatálybalépésével Izrael a minőségi hiányosságok, hamisítás és tételvisszahívás vonatkozásában részt vesz és hozzájárul a közösségi tájékoztató és gyorsriasztási rendszerben.
         A felek biztosítják, hogy tájékoztatják egymást a gyártási vagy importengedély bármely, a GMP-nek való meg nem felelés miatti (teljes vagy részleges) felfüggesztéséről vagy visszavonásáról, az Unió által közzétett eljárásokban megállapított, megfelelő sürgősségi szintre figyelemmel.
         10.   Tájékoztatás és együttműködés
         A jegyzőkönyvben részes felek rendszeresen kicserélik a melléklet végrehajtására és működésére vonatkozó információkat.
         A felek folyamatosan tájékoztatják egymást a hivatalos gyógyszerellenőrző laboratóriumok ellenőrei és tudósai részére tartott képzésekről. Lehetővé kell tenni, hogy az egyik fél által szervezett ilyen képzéseken – amennyiben ez kivitelezhető – részt vegyen a másik fél is.
         Izrael képviselőit ösztönzik az Európai Gyógyszerügynökség által koordinált munkacsoportjainak a GMP-re és minőségre vonatkozó vitáiban való rendszeres részvételre, és az Európa Tanács égisze alatt működő, a gyógyszerek és egészségügyi ellátás minőségével foglalkozó európai igazgatóság (EDQM) által koordinált hivatalos gyógyszerellenőrző laboratóriumok hálózatában való részvételre. Emellett Izraelt ösztönzik a harmadik országokban végzett, összehangolt ellenőrzési tevékenységekben való részvételre.
         Izrael a vonatkozó uniós jogszabályok végrehajtásának részeként részt vesz az Európai Gyógyszerügynökség által kezelt közösségi GMP-adatbázis üzemeltetésében.
         A változó szabályozási rendszerekben a GMP-ellenőrzési rendszerek és a hivatalos gyógyszerellenőrző laboratóriumok képességeinek és az európai szabványoknak és követelményeknek való megfelelésének igazolása céljából a felek részt vesznek az Unió tagállamainak az EMEA által közzétett közös ellenőrzési programjában, és az EDQM által létrehozott kölcsönös közös ellenőrzési programban, valamint minden hasonló jövőbeli programban.
         A felek kérelemre további egyedi információkat adnak hivatalos ellenőrző szolgálatukról és hivatalos gyógyszerellenőrző laboratóriumaikról. Az ilyen egyedi információknak része lehet a képzés, a felügyelt ellenőrzés, az általános információ- és dokumentumcsere, az ügynökségi ellenőrzések átláthatósága, a hivatalos ellenőrző szolgálatra vonatkozó külső értékelő és felülvizsgálati jelentések cseréje.
         A felek megállapodnak az információcsere és az interdiszciplináris együttműködés elősegítésében olyan esetekben, amikor a gyártási és forgalmazási lánc szereplői gyaníthatóan megkerülik a jogszabályokat.
         A melléklet hatálya alá eső, de a II. szakasz 3. pontja alá nem tartozó gyógyszerek tekintetében a felek együttműködhetnek az ellenőrzések tervezése és elvégzése, illetve az ilyen ellenőrzésekre vonatkozó adatok cseréje terén.
         A felek megállapodnak abban, hogy bármelyik fél ésszerű kérelmére találkoznak annak érdekében, hogy a vonatkozó uniós és izraeli nemzeti jogszabályok előkészítésével, végrehajtásával és az azoknak való megfeleléssel kapcsolatos kérdéseket megvitassák.
         Az e pont alapján történő együttműködésre vonatkozó kérelmeket a 11. pontban említett kapcsolattartókon keresztül kell megküldeni.
         11.   Kapcsolattartók
         Mindegyik fél értesíti a másik Felet az e mellékletben meghatározott célokra kijelölt kapcsolattartókról.
         A kapcsolattartók a melléklet végrehajtását és működését, különösen a vonatkozó uniós és izraeli nemzeti jogszabályok, végrehajtási rendelkezések és gyakorlatok értékelését együttesen kísérik figyelemmel, és megállapodnak a II. szakasz 3. pontjában meghatározott terméktípusok és tevékenységek listájában.


Fontos jogi nyilatkozat

|

32006D0997

2006/997/EK: A Tanács határozata ( 2006. október 23. ) az Európai Közösség és Uruguay közötti megállapodás levélváltás formájában történő megkötéséről

Hivatalos Lap L 406 , 23/10/2006 o. 0010 - 0010 Hivatalos Lap L 406 , 30/12/2006 o. 0010 - 0010

		A Tanács határozata( 2006. október 23.)az Európai Közösség és Uruguay közötti megállapodás levélváltás formájában történő megkötéséről(2006/997/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 133. cikkére, a 300. cikk (2) bekezdése első albekezdésének első mondatával összefüggésben,tekintettel a Bizottság javaslatára,mivel:(1) 2004. március 22-én a Tanács felhatalmazta a Bizottságot arra, hogy az 1994. évi Általános Vám- és Kereskedelmi Egyezmény (GATT) XXIV. cikkének 6. pontja értelmében tárgyalásokat kezdjen egyes WTO-tagállamokkal a Ciprusi Köztársaságnak, a Cseh Köztársaságnak, az Észt Köztársaságnak, a Lengyel Köztársaságnak, a Lett Köztársaságnak, a Litván Köztársaságnak, a Magyar Köztársaságnak, a Máltai Köztársaságnak, a Szlovák Köztársaságnak és a Szlovén Köztársaságnak az Európai Unióhoz való csatlakozása során.(2) A Bizottság a tárgyalást az EK-Szerződés 133. cikke által létrehozott bizottsággal konzultálva, a Tanács által kiadott tárgyalási irányelveket követve folytatta le.(3) A Bizottság az Európai Közösség és az Uruguay közötti megállapodás levélváltás formájában történő megkötéséről szóló tárgyalásokat lezárta. A megállapodást jóvá kell hagyni,A KÖVETKEZŐKÉPPEN HATÁROZOTT:1. cikkAz Európai Közösség és Uruguay közötti, levélváltás formájában létrejött, a Ciprusi Köztársaság, a Cseh Köztársaság, az Észt Köztársaság, a Lengyel Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Szlovák Köztársaság és a Szlovén Köztársaság engedményes listáin szereplő engedményeknek ezen országok Európai Közösséghez való csatlakozása során történő módosításáról szóló megállapodás a Közösség nevében elfogadásra kerül.A levélváltás formájában létrejött megállapodás szövegét csatolták e határozathoz.2. cikkA Tanács elnöke felhatalmazást kap, hogy kijelölje a levélváltás formájában létrejött megállapodásnak a Közösséget jogilag kötelező aláírására jogosult személy(eke)t.Kelt Luxembourgban, 2006. október 23.a Tanács részérőlaz elnökJ. E. Enestam--------------------------------------------------


title: 2008/37/EK: A Bizottság határozata ( 2007. december 14.) az 58/2003/EK tanácsi rendelet alkalmazásában a felderítő kutatás területén az Ötletek közösségi egyedi program igazgatásával megbízott Az Európai Kutatási Tanács Végrehajtó Ügynöksége létrehozásáról EGT-vonatkozású szöveg

text:
               12.1.2008

               HU

               Az Európai Unió Hivatalos Lapja

               L 9/15

      A BIZOTTSÁG HATÁROZATA

   (2007. december 14.)
   az 58/2003/EK tanácsi rendelet alkalmazásában a felderítő kutatás területén az „Ötletek” közösségi egyedi program igazgatásával megbízott „Az Európai Kutatási Tanács Végrehajtó Ügynöksége” létrehozásáról
   (EGT-vonatkozású szöveg)
   (2008/37/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a közösségi programok igazgatásában bizonyos feladatokkal megbízott végrehajtó hivatalokra vonatkozó alapszabály megállapításáról szóló, 2002. december 19-i 58/2003/EK tanácsi rendeletre (1) és különösen annak 3. cikke (1) bekezdésére,
   mivel:

               (1)

               Az 58/2003/EK rendelet felhatalmazza a Bizottságot, hogy a rendeletben megállapított alapszabállyal összhangban végrehajtó hivatalokat hozzon létre, és ezeket egy vagy több közösségi program vonatkozásában bizonyos igazgatási feladatokkal megbízza.

               (2)

               A Bizottság azért jogosult végrehajtó hivatalokat létrehozni, hogy elsődleges, külső szervre át nem ruházható tevékenységére és feladatkörére összpontosíthasson, miközben megtartja a szóban forgó végrehajtó hivatalok tevékenysége feletti ellenőrzést és azért viseli a végső felelősséget.

               (3)

               Az Európai Közösség kutatási, technológiafejlesztési és demonstrációs tevékenységekre vonatkozó hetedik keretprogramjáról (2007–2013) szóló, 2006. december 18-i 1982/2006/EK európai parlamenti és tanácsi határozat (2) az „Ötletek” egyedi program (3) végrehajtása céljából rendelkezik az Európai Kutatási Tanács létrehozásáról. Az Európai Kutatási Tanács egy független Tudományos Tanácsból és az ennek munkáját támogató célzott végrehajtó struktúrából áll.

               (4)

               Az Európai Kutatási Tanács létrehozásáról szóló, 2007. február 2-i 2007/134/EK határozatban (4) a Bizottság az Európai Kutatási Tanács és a Tudományos Tanács létrehozásán túlmenően előrevetítette, hogy a célzott végrehajtó struktúrát végrehajtó hivatal formájában, külön jogi aktus révén, az 58/2003/EK rendelettel összhangban fogja létrehozni.

               (5)

               Az „Ötletek” egyedi program igazgatása keretében olyan kutatási, technológiafejlesztési és demonstrációs projekteket kell megvalósítani, amelyekhez nem társul politikai döntéshozatal, de amelyek teljes időtartamuk alatt nagyfokú tudományos és pénzügyi szakértelmet igényelnek.

               (6)

               A programok végrehajtásával összefüggő feladatok végrehajtó hivatalra történő átruházásakor egyértelműen külön kell választani egyfelől a programozást, amelynek keretében a programokat a Tudományos Tanács dolgozza ki és a Bizottság fogadja el, másfelől a végrehajtást, amellyel összefüggésben – a Tudományos Tanács által kidolgozott elveknek és módszertannak megfelelően – a végrehajtó hivatal kap megbízást.

               (7)

               Az ebből a célból elvégzett költség-haszon elemzés azt mutatta, hogy mind pénzügyi, mind egyéb szempontból előnyökkel járna, ha az Európai Kutatási Tanács tevékenységének igazgatását végrehajtó hivatal végezné.

               (8)

               Kívánatos, hogy a hivatal a működési költségvetését a közösségi programok igazgatásában bizonyos feladatokkal megbízott végrehajtó hivatalokra vonatkozó alapszabály megállapításáról szóló 58/2003/EK tanácsi rendelet alkalmazásában a végrehajtó hivatalok pénzügyi szabályzásáról szóló, 2004. szeptember 21-i 1653/2004/EK bizottsági rendelettel (5) összhangban hajtsa végre.

               (9)

               Az e határozatban előírt rendelkezések összhangban vannak a Végrehajtó Hivatalok Bizottsága véleményével,

         A KÖVETKEZŐKÉPPEN HATÁROZOTT:
   1. cikk
   A hivatal létrehozása
   (1)   A Bizottság végrehajtó hivatalt hoz létre a kutatás területén folytatott közösségi tevékenység igazgatására; a hivatal alapszabályát az 58/2003/EK tanácsi rendelet állapítja meg.
   (2)   A hivatal elnevezése: „Az Európai Kutatási Tanács Végrehajtó Ügynöksége” (a továbbiakban: ügynökség).
   2. cikk
   Székhely
   Az ügynökség székhelye Brüsszel.
   3. cikk
   Működési idő
   Az ügynökség a 2008. január 1-jétől2017. december 31-ig terjedő időszakra jön létre.
   4. cikk
   Célkitűzés és feladatok
   (1)   Az Európai Közösség kutatási, technológiafejlesztési és demonstrációs tevékenységekre vonatkozó, az 1982/2006/EK határozattal létrehozott hetedik keretprogramja (2007–2013) keretében az ügynökség:

               —

               a 2006/972/EK tanácsi határozat (6), valamint az Európai Kutatási Tanács által kidolgozott és a Bizottság által elfogadott munkaprogram alapján, az ügynökségre jogköröket átruházó határozattal összhangban, az „Ötletek” egyedi program végrehajtásával összefüggésben igazgatja konkrét projektek élettartamának egyes szakaszait, gondoskodik az ezzel kapcsolatban szükségessé váló ellenőrzések elvégzéséről, és a Bizottságtól kapott felhatalmazásnak megfelelő körben mindezekkel kapcsolatban döntéseket hoz,

               —

               elfogadja a bevételekkel és a kiadásokkal kapcsolatos, a költségvetés végrehajtását szolgáló jogi aktusokat, továbbá a Bizottságtól kapott felhatalmazásnak megfelelő körben elvégzi az „Ötletek” egyedi program igazgatásához szükséges, így különösen a támogatások és a szerződések odaítélésével összefüggő műveleteket,

               —

               összegyűjti, elemzi és eljuttatja a Bizottsághoz és a Tudományos Tanácshoz mindazokat az információkat, amelyek a közösségi program végrehajtásának orientálásához szükségesek.

         (2)   A jogkör átruházásáról rendelkező bizottsági határozatban részletesen körül kell írni az ügynökségnek átadott valamennyi feladatot, és ezt a határozatot minden olyan alkalommal módosítani kell, amikor a Bizottság az ügynökségnek további feladatokat kíván átadni. A határozatot tájékoztatás céljából meg kell küldeni a Végrehajtó Hivatalok Bizottságának.
   5. cikk
   Szervezeti felépítés
   (1)   Az ügynökséget a Bizottság által kinevezett operatív bizottság és igazgató vezeti.
   (2)   Az operatív bizottság tagjait két évre kell kinevezni.
   (3)   Az ügynökség igazgatóját négy évre kell kinevezni.
   (4)   Az operatív bizottsági tagok és az igazgató kinevezése megújítható.
   6. cikk
   Finanszírozás
   Az ügynökség az Európai Unió általános költségvetéséből, az „Ötletek” egyedi program céljára elkülönített finanszírozási keretekből finanszírozásban részesül.
   7. cikk
   Felügyelet és beszámolás
   Az ügynökség a Bizottság felügyelete alatt működik, és – a jogkör átruházásáról rendelkező jogi aktusban előírt módon és gyakorisággal – köteles rendszeresen beszámolni a felelősségi körébe tartozó program végrehajtásáról.
   8. cikk
   A működési költségvetés végrehajtása
   Az ügynökség működési költségvetését az 1653/2004/EK rendelet rendelkezései szerint hajtja végre.

      Kelt Brüsszelben, 2007. december 14-én.

            a Bizottság részéről

         Janez POTOČNIK

            a Bizottság tagja

      (1)  HL L 11., 2003.1.16., 1. o.

      (2)  HL L 412., 2006.12.30., 1. o.

      (3)  HL L 54., 2007.2.22., 81. o.

      (4)  HL L 57., 2007.2.24., 14. o.

      (5)  HL L 297., 2004.9.22., 6. o. Az 1821/2005/EK rendelettel (HL L 293., 2005.11.9., 10. o.) módosított rendelet.

      (6)  HL L 400., 2006.12.30., 244. o.


title: A Bizottság határozata (2003. július 7.) a 304/2003/EK európai parlamenti és tanácsi rendelet alapján egyes vegyi anyagokra vonatkozó közösségi behozatali határozatok elfogadásáról, valamint a 2000/657/EK és a 2001/852/EK határozat módosításárólEGT vonatkozású szöveg.

text:
Fontos jogi nyilatkozat

|

32003D0508

Hivatalos Lap L 174 , 12/07/2003 o. 0010 - 0039

		A Bizottság határozata(2003. július 7.)a 304/2003/EK európai parlamenti és tanácsi rendelet alapján egyes vegyi anyagokra vonatkozó közösségi behozatali határozatok elfogadásáról, valamint a 2000/657/EK és a 2001/852/EK határozat módosításáról(EGT vonatkozású szöveg)(2003/508/EK)AZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,tekintettel a veszélyes vegyi anyagok kiviteléről és behozataláról szóló, 2003. január 28-i 304/2003/EK európai parlamenti és tanácsi rendeletre [1], és különösen annak 12. cikke (1) bekezdésére,mivel:(1) A 304/2003/EK rendelet alapján a Bizottságnak a Közösség nevében határoznia kell arról, hogy engedélyezze-e az előzetes tájékoztatáson alapuló jóváhagyási eljárás (PIC) hatálya alá tartozó minden valamennyi anyag Közösségbe történő behozatalát.(2) Az Egyesült Nemzetek Környezetvédelmi Programját (UNEP), valamint az Élelmezési és Mezőgazdasági Szervezetet (FAO) jelölték ki a titkársági feladatok ellátására a nemzetközi kereskedelemben forgalmazott egyes veszélyes vegyi anyagokra és peszticidekre vonatkozó előzetes tájékoztatáson alapuló jóváhagyási (PIC) eljárásról szóló rotterdami egyezménnyel kapcsolatos meghatalmazott konferencia záróokmánya által, különösen az abban rögzített ideiglenes megállapodásokról szóló állásfoglalással létrehozott ideiglenes PIC-eljárás működésével kapcsolatban; az Egyezményt 1998. szeptember 11-én írták alá, és a Közösség a 2003/106/EK tanácsi határozattal [2] hagyta jóvá.(3) A közös kijelölt hatóságként eljáró Bizottság köteles a Közösség és tagállamai nevében továbbítani a vegyi anyagokról szóló határozatokat az ideiglenes PIC-eljárás titkárságához (a továbbiakban: ideiglenes titkárság).(4) Az ideiglenes titkárság azt kérte, hogy a PIC-eljárás résztvevői behozatali határozataik bejelentéséhez az importáló országok különleges válasz-formanyomtatványát használják.(5) Az ideiglenes PIC-eljáráshoz kötött vegyi anyagok jegyzékét kiegészítették a peszticidként használt monokrotofosz vegyi anyaggal, amelyről a Bizottság egy határozati útmutató formájában kapott tájékoztatást az ideiglenes titkárságtól. A monokrotofosz már ideiglenes PIC-eljáráshoz kötött anyag, amennyiben a monokrotofoszt tartalmazó egyes rendkívül veszélyes peszticid készítmények szerepelnek a rotterdami egyezmény III. mellékletének jegyzékében. A legutóbb a 806/2003/EK rendelettel [3] módosított, a növényvédő szerek forgalomba hozataláról szóló, 1991. július 15-i 91/414/EGK tanácsi irányelv [4] keretében a monokrotofosz közösségi értékelésének elkészüléséig ideiglenes választ adtak az említett peszticid készítményekre vonatkozóan a 2001/852/EK határozattal [5] módosított, az egyes veszélyes vegyi anyagok kiviteléről és behozataláról szóló 2455/92/EGK tanácsi rendelet alapján az egyes vegyi anyagokra vonatkozó közösségi behozatali határozatok elfogadásáról szóló, 2000. október 16-i 2000/657/EK bizottsági határozatban [6]. A 91/414/EGK tanácsi irányelv 8. cikkének (2) bekezdésében említett időszak meghosszabbításáról, egyes hatóanyagoknak az említett irányelv I. mellékletébe történő felvételének megtagadásáról, valamint az ezeket a hatóanyagokat tartalmazó növényvédő szerek engedélyének visszavonásáról szóló, 2002. november 20-i 2076/2002/EK bizottsági rendelet [7] alapján a monokrotofoszt kizárták a 91/414/EGK tanácsi irányelv I. mellékletéből, és az azt tartalmazó növényvédő szerek engedélyeit 2003. július 25-ig vissza kellett vonni. A 2000/657/EK határozatban közzétett ideiglenes válasz helyébe ezért egy végső behozatali határozatnak kell lépnie.(6) A 2,4,5-T, klórbenzilát és foszfamidon vegyi anyagok a 91/414/EGK irányelv hatálya alá tartoznak, amely olyan átmeneti időszakot határoz meg, amely során a tagállamok a közösségi határozat meghozataláig határozhatnak az említett irányelv hatálya alá tartozó anyagokról és termékekről. A 2076/2002/EK rendelettel ezen anyagokat kizárták a 91/414/EGK irányelv I. mellékletéből, és az ilyen anyagokat tartalmazó növényvédő szerek engedélyeit 2003. július 25-ig vissza kellett vonni. Ezért a 2,4,5-T, klórbenzilát és a foszfamidon peszticid készítményekre vonatkozó, a 2000/657/EK határozatban foglalt behozatali határozatokat – amelyeket egy közösségi határozat meghozataláig ideiglenes válaszként nyújtottak be – végső határozatok váltják fel.(7) A paration és a paration-metil vegyi anyagok szintén a 91/414/EGK irányelv hatálya alá tartoznak. A paration 91/414/EGK tanácsi irányelv I. mellékletébe történő fel nem vételéről, valamint az e hatóanyagot tartalmazó növényvédő szerek engedélyének visszavonásáról szóló, 2001. július 9-i 2001/520/EK bizottsági határozattal [8], valamint a paration-metilnek a 91/414/EGK tanácsi irányelv I. mellékletébe történő fel nem vételéről, valamint az e hatóanyagot tartalmazó növényvédő szerek engedélyének visszavonásáról szóló, 2003. március 10-i 2003/166/EK bizottsági határozattal [9] az említett anyagokat már kizárták a 91/414/EGK irányelv I. mellékletéből, és az ezeket tartalmazó növényvédő szerek engedélyeit visszavonták. Következésképpen az egyes veszélyes vegyi anyagok kiviteléről és behozataláról szóló, 2455/92/EGK tanácsi rendelet szerinti közösségi behozatali határozatok elfogadásáról, valamint a 2000/657/EK határozat módosításáról szóló, 2001. november 19-i 2001/852/EK bizottsági határozatban és a 2000/657/EK határozatban előírt, paration és paration-metil peszticid készítményekre vonatkozó behozatali határozatokat, amelyeket a közösségi határozat meghozataláig ideiglenes válaszként nyújtottak be, végső határozatok váltják fel.(8) Az etilénoxid vegyi anyagot a legutóbb a 807/2003/EGK rendelettel [10] módosított, a meghatározott hatóanyagokat tartalmazó növényvédő szerek forgalomba hozatalának és használatának tilalmáról szóló, 1978. december 21-i 79/117/EGK tanácsi irányelv [11] szabályozza. Ezt tekintetbe vették a 2001/852/EK határozatban szereplő végső behozatali határozatban. Az etilénoxidról azonban nemrégiben adtak értesítést a biocid termékek forgalomba hozataláról szóló, 1998. február 16-i 98/8/EK európai parlamenti és tanácsi irányelv [12] – amely olyan átmeneti időszakot állapít meg, amelynek során a tagállamok a közösségi határozat meghozataláig határozhatnak az irányelv hatálya alá tartozó anyagokról és termékekről – szerint meglévő anyagok értékelésének közösségi programja alapján. A 2001/852/EK határozatban szereplő behozatali határozatot ezért fel kell váltani.(9) A polibrominált bifenil vegyi anyagokat (PBB-k) közösségi szinten szigorú korlátozásokhoz kötötték a legutóbb a 2003/11/EK európai parlamenti és tanácsi irányelvvel [13] módosított, az egyes veszélyes anyagok és készítmények forgalomba hozatalának és felhasználásának korlátozásaira vonatkozó tagállami törvényi, rendeleti és közigazgatási rendelkezések közelítéséről szóló, 1976. július 27-i 76/769/EGK tanácsi irányelvvel [14]. Ezt tekintetbe vették az 1995. június 30-i helyzetről beszámoló PIC V. körlevélben közzétett közösségi behozatali határozatban. Az említett határozat azonban nem vette figyelembe azt, hogy Ausztriában 1993-tól teljesen betiltották a PBB-ket. Ezért szükséges az említett behozatali határozat felváltása.(10) Az e határozatban előírt intézkedések összhangban vannak a legutóbb a 807/2003/EK rendelettel módosított, 67/548/EGK tanácsi irányelv [15] 29. cikke alapján felállított bizottság véleményével,A KÖVETKEZŐKÉPPEN HATÁROZOTT:1. cikkA 2000/657/EGK határozat mellékletében közzétett, 2,4,5-T, klórbenzilát, paration-metil, monokrotofosz és foszfamidon vegyi anyagok behozatalával kapcsolatos ideiglenes válaszok helyébe az e határozat mellékletében közzétett behozatali válasz-formanyomtatványok lépnek.2. cikkA 2001/852/EK határozat mellékletében közzétett, etilénoxid behozatalával kapcsolatos végső határozat, valamint a paration behozatalával kapcsolatos ideiglenes válasz helyébe az e határozat II. mellékletében közzétett behozatali válasz-formanyomtatványok lépnek.3. cikkA PIC V. körlevélben közzétett, a polibrominált bifenilek (PBB-k) behozataláról szóló végső határozat helyébe az e határozat III. mellékletében közzétett, behozatali válasz-formanyomtatvány lép.Kelt Brüsszelben, 2003. július 7-én.a Bizottság részérőlMargot Wallströma Bizottság tagja[1] HL L 63., 2003.3.6., 1. o.[2] HL L 63., 2003.3.6., 27. o.[3] HL L 122., 2003.5.16., 1. o.[4] HL L 230., 1991.8.19., 1. o.[5] HL L 318., 2001.12.4., 28. o.[6] HL L 275., 2000.10.27., 44. o.[7] HL L 319., 2002.11.23., 3. o.[8] HL L 187., 2001.7.10., 47. o.[9] HL L 67., 2003.3.12., 18. o.[10] HL L 122., 2003.5.16., 36. o.[11] HL L 33., 1979.2.8., 36. o.[12] HL L 123., 1998.4.24. 1. o.[13] HL L 42., 2003.2.15., 45. o.[14] HL L 262., 1976.9.27., 201. o.[15] HL 196., 1967.8.16., 1. o.--------------------------------------------------I. MELLÉKLETA 2000/657/EK határozatban szereplő korábbi importhatározatok helyébe lépő, 2,4,5-T, klórbenzilát, paration-metil, monokrotofosz és foszfamidon vegyi anyagokra vonatkozó felülvizsgált behozatali határozatok+++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF +++++--------------------------------------------------II. MELLÉKLETA 2001/852/EK határozatban szereplő korábbi importhatározatok helyébe lépő etilénoxid és paration vegyi anyagokra vonatkozó felülvizsgált behozatali határozatok+++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF +++++--------------------------------------------------III. MELLÉKLETA korábbi 1995. évi behozatali határozat helyébe lépő, a PBB (polibrominált bifenilek) vegyi anyagra vonatkozó felülvizsgált behozatali határozat+++++ TIFF ++++++++++ TIFF ++++++++++ TIFF ++++++++++ TIFF +++++--------------------------------------------------


title: 2008/823/EK: A Bizottság határozata ( 2008. október 22.) a vezető munkaügyi felügyeleti tisztviselők bizottságának létrehozásáról szóló 95/319/EK határozat módosításáról (EGT-vonatkozású szöveg)

text:
               30.10.2008

               HU

               Az Európai Unió Hivatalos Lapja

               L 288/5

      A BIZOTTSÁG HATÁROZATA

   (2008. október 22.)
   a vezető munkaügyi felügyeleti tisztviselők bizottságának létrehozásáról szóló 95/319/EK határozat módosításáról
   (EGT-vonatkozású szöveg)
   (2008/823/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   mivel:

               (1)

               A 95/319/EK határozattal (1) a Bizottság létrehozta a vezető munkaügyi felügyeleti tisztviselők bizottságát (a továbbiakban: bizottság).

               (2)

               Az Európai Uniónak a közelmúltban történt bővítései hatására a bizottság létszáma mintegy megduplázódott. A plenáris üléseken jelenleg 54 bizottsági tag vesz részt. Amennyiben újabb bővítésekre kerül sor, ez a szám tovább emelkedik majd.

               (3)

               Annak érdekében, hogy a bizottság elvégezhesse feladatát és lehetővé tegye tagjai számára a tapasztalatok és vélemények gyakorlati, interaktív megosztását – amely a bizottság nagysága miatt jelenleg nem lehetséges –, a tagok számát csökkenteni kell úgy, hogy az egyes tagállamokat kettő helyett egy tag képviselje. A tagállamoknak lehetővé kell tenni póttag kinevezését, aki a teljes jogú tag akadályoztatása esetén részt vesz az üléseken.

               (4)

               A bizottság által végzett munka minőségének biztosítása érdekében a tagjelölteket a nemzeti munkaügyi felügyeleti szerveknek a bizottság feladatainak végrehajtására jogosult vezető tisztviselői közül kell kiválasztani.

               (5)

               Rendelkezni kell arról, hogy az egyes tagok vagy póttagok a bizottság ülésein szakértő kíséretében vehessenek részt. Az ülések szervezésével összefüggő gyakorlati okokból a szakértők részvételét az adott bizottsági ülést megelőzően legalább egy hónappal jelezni kell.

               (6)

               A munkacsoportok működésének elősegítése érdekében lehetővé kell tenni, hogy az elnöki tisztet valamely nemzeti munkaügyi felügyeleti szervnek a bizottságban tagsággal nem rendelkező szakértője tölthesse be.

               (7)

               A megfigyelők meghatározott kategóriái számára lehetővé kell tenni a bizottság ülésein való részvételt.

               (8)

               A bizottságnak el kell fogadnia eljárási szabályzatát, amely meghatározza működésének gyakorlati szervezését.

               (9)

               Ezért a fentieknek megfelelően módosítani kell a 95/319/EK határozatot.

               (10)

               Ez a határozat 2010. január 1-jén lép hatályba, amikor a bizottság tagjai megkezdik új hivatali idejüket,

         A KÖVETKEZŐKÉPPEN HATÁROZOTT:
   1. cikk
   A 95/319/EK határozat a következőképpen módosul:

               1.

               Az 5. cikk a következőképpen módosul:

                           a)

                           Az (1) és (2) bekezdés helyébe a következő szöveg lép:
                           „(1)   A bizottság tagállamonként egy teljes jogú tagból áll.
                           Minden egyes teljes jogú tag mellé egy póttag nevezhető ki. A póttag csak a teljes jogú tag akadályoztatása esetén vesz részt a bizottság ülésén.
                           (2)   A bizottság teljes jogú tagjait és póttagjait a tagállamok javaslata alapján a Bizottság nevezi ki.
                           A tagállamok jelöltjeik nevének a Bizottsághoz történő benyújtásakor biztosítják, hogy a jelöltek a nemzeti munkaügyi felügyeleti szerveknek a bizottság feladatainak végrehajtására jogosult vezető tisztviselői.”

                           b)

                           Az (5) bekezdést el kell hagyni.

               2.

               A 8. cikk helyébe a következő szöveg lép:
               „8. cikk
               (1)   A bizottság az Európai Bizottság képviselőjével egyeztetve felkérhet bármely, egy adott napirendi pont tekintetében különleges szakértelemmel rendelkező személyt arra, hogy vegyen részt munkájában.
               (2)   A tagokat vagy póttagokat szakértő kísérheti, amennyiben a tag az adott bizottsági ülést megelőzően legalább egy hónappal megalapozott kérelmet nyújt be.”

               3.

               A 9. cikk (2) bekezdése helyébe a következő szöveg lép:
               „(2)   A munkacsoportok elnöki tisztét a bizottság tagja vagy a tagállami munkaügyi felügyeleti szervek valamely szakértője tölti be, a munkacsoport pedig a bizottság tagjaiból és/vagy adott esetben a szakértőkből áll. A munkacsoportok a bizottságnak plenáris ülés keretében tesznek jelentést.”

               4.

               A szöveg a következő 9a. cikkel egészül ki:
               „9a cikk
               A tagok és szakértők munkájukért javadalmazásban nem részesülnek.”

               5.

               A 10. cikk a következő (3) bekezdéssel egészül ki:
               „(3)   A bizottság ülésein a következő személyek vehetnek részt megfigyelőként:

                           a)

                           az egyes EGT-államok és EFTA-államok munkaügyi felügyeleti szerveinek képviselője;

                           b)

                           az Európai Munkahelyi Biztonsági és Egészségvédelmi Ügynökség igazgatója;

                           c)

                           a Nemzetközi Munkaügy Szervezet képviselője.”

               6.

               A szöveg a következő 11a. cikkel egészül ki:
               „11a cikk
               A bizottság elfogadja eljárási szabályzatát, amely meghatározza a gyakorlati munkaszervezést, beleértve az ülések összehívását és a munkacsoportok megszervezését.”

               7.

               A 12. cikk (2) bekezdése helyébe a következő szöveg lép:
               „(2)   A Bizottság továbbítja a jelentést a Tanácsnak, az Európai Parlamentnek, az Európai Gazdasági és Szociális Bizottságnak és a munkahelyi biztonsági, higiéniai és egészségvédelmi tanácsadó bizottságnak.”

         2. cikk
   Ez a határozat 2010. január 1-jén lép hatályba.

      Kelt Brüsszelben, 2008. október 22-én.

            a Bizottság részéről

         Vladimír ŠPIDLA

            a Bizottság tagja

      (1)  HL L 188., 1995.8.9., 11. o.


title: U1. határozat ( 2009. június 12. ) a 987/2009/EK európai parlamenti és tanácsi rendeletnek az eltartott családtagok számára tekintettel nyújtott munkanélküli ellátás emelésére vonatkozó 54. cikke (3) bekezdéséről (EGT-vonatkozású és az EK–Svájc-megállapodást érintő szöveg)

text:
               24.4.2010

               HU

               Az Európai Unió Hivatalos Lapja

               C 106/42

         U1. HATÁROZAT
   (2009. június 12.)
   a 987/2009/EK európai parlamenti és tanácsi rendeletnek az eltartott családtagok számára tekintettel nyújtott munkanélküli ellátás emelésére vonatkozó 54. cikke (3) bekezdéséről
   (EGT-vonatkozású és az EK–Svájc-megállapodást érintő szöveg)
   2010/C 106/11
   A SZOCIÁLIS BIZTONSÁGI RENDSZEREK KOORDINÁCIÓJÁVAL FOGLALKOZÓ IGAZGATÁSI BIZOTTSÁG,
   tekintettel a szociális biztonsági rendszerek koordinálásáról szóló, 2004. április 29-i 883/2004/EK európai parlamenti és tanácsi rendelet (1) 72. cikkének a) pontjára, amelynek értelmében az igazgatási bizottság foglalkozik valamennyi igazgatási jellegű, illetve a 883/2004/EK rendelet és a szociális biztonsági rendszerek koordinálásáról szóló 883/2004/EK rendelet végrehajtására vonatkozó eljárás megállapításáról szóló, 2009. szeptember 16-i 987/2009/EK európai parlamenti és tanácsi rendelet (2) rendelkezéseiből eredő értelmezési kérdéssel,
   tekintettel a 987/2009/EK rendelet 54. cikkének (2) és (3) bekezdésére,
   mivel:

               (1)

               A 987/2009/EK rendelet 54. cikkének (3) bekezdése értelmében amennyiben valamely tagállam jogszabályai szerint a munkanélküli ellátás összege a családtagok számától is függ, az illetékes intézmény az ellátás kiszámításakor az illetékes intézmény szerinti tagállamtól eltérő tagállam területén lakó családtagokat is figyelembe veszi.

               (2)

               Az említett rendelet 2. cikkének (2) bekezdése értelmében az intézmények haladéktalanul rendelkezésre bocsátanak vagy megosztanak minden olyan adatot, amely azon személyek jogainak és kötelezettségeinek megállapításához és meghatározásához szükséges, akikre a 883/2004/EK rendeletet alkalmazni kell.

               (3)

               A 987/2009/EK rendelet 4. cikkének (1) bekezdésében előírt dokumentumok és strukturált elektronikus dokumentumok az érintett személy jogainak bizonyítására szolgáló eszközök, de az ilyen jogoknak nem feltétele az említett dokumentumok kibocsátása.

               (4)

               Az illetékes intézmény helye szerinti tagállamtól eltérő tagállam területén lakó családtagokra vonatkozó dokumentumok csak annak a munkanélküliségi időszaknak a kezdetét követően továbbíthatók, amelyre az ellátás folyósítandó.

               (5)

               A családtagoknak folyósítandó munkanélküli ellátások emelésével összefüggő hátralékos kifizetéseket az illetékes intézmény helye szerinti tagállam területétől eltérő tagállamban lakó családtagokra vonatkozó információk benyújtásának napját megelőző időszakra vonatkozóan kell teljesíteni, feltéve, hogy az említett személyek már az ellátás folyósítása szerinti munkanélküliségi időszaknak a kezdete előtt a munkanélküli személy eltartott családtagjai voltak.
               A 883/2004/EK rendelet 71. cikkének (2) bekezdésében megállapított feltételekkel összhangban eljárva,

         A KÖVETKEZŐKÉPPEN HATÁROZOTT:

               1.

               A családtagokra vonatkozó dokumentumok azon munkanélküliségi időszak kezdetét követően történő továbbítása, melyre az ellátás folyósítandó, nem eredményezheti az eltartott családtagokért járó megnövekedett mértékű munkanélküli ellátásra való jogosultság megszerzése kezdő időpontjának elhalasztását, mely ellátást az illetékes állam jogszabályaival összhangban kell meghatározni.

               2.

               Amennyiben az 1. bekezdésben említett dokumentumot továbbító intézmény nincs abban a helyzetben, hogy igazolja, hogy a munkanélküli ellátások kiszámításához a családtagokat a lakóhelyük szerinti tagállam jogszabályainak hatálya alá tartozó másik személy miatt nem veszi figyelembe, az érintett személy számára engedélyezett, hogy az említett dokumentumot ilyen értelmű nyilatkozattal egészítse ki.

               3.

               Ezt a határozatot ki kell hirdetni az Európai Unió Hivatalos Lapjában. Ezt a határozatot a 987/2009/EK rendelet hatálybalépésének napjától kell alkalmazni.

            az igazgatási bizottság elnöke

         Gabriela PIKOROVÁ

      (1)  HL L 166., 2004.4.30., 1. o.

      (2)  HL L 284., 2009.10.30., 1. o.


title: Az Európai Parlament határozata (2010. május 5.) az Euratom Ellátási Ügynökség 2008-as pénzügyi évre szóló költségvetésének végrehajtására vonatkozó mentesítésről

text:
               25.9.2010

               HU

               Az Európai Unió Hivatalos Lapja

               L 252/192

         AZ EURÓPAI PARLAMENT HATÁROZATA
   (2010. május 5.)
   az Euratom Ellátási Ügynökség 2008-as pénzügyi évre szóló költségvetésének végrehajtására vonatkozó mentesítésről
   (2010/540/EU)
   AZ EURÓPAI PARLAMENT,
   tekintettel az Euratom Ellátási Ügynökség 2008-as pénzügyi évre vonatkozó végleges éves beszámolójára,
   tekintettel a Számvevőszéknek az Euratom Ellátási Ügynökség 2008-as pénzügyi évre vonatkozó éves beszámolójáról szóló jelentésére, az Ügynökség válaszaival együtt (1),
   tekintettel a Tanács 2010. február 16-i ajánlására (5827/2010 – C7-0061/2010),
   tekintettel az EK-Szerződés 276. cikkére és az Európai Unió működéséről szóló szerződés 319. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,
   tekintettel az Euratom Ellátási Ügynökség alapszabályának megállapításáról szóló, 2008. február 12-i 2008/114/EK tanácsi határozatra (3) és különösen annak 8. cikkére,
   tekintettel az 1605/2002/EK, Euratom rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,
   tekintettel eljárási szabályzatának 77. cikkére és VI. mellékletére,
   tekintettel a Költségvetési Ellenőrző Bizottság jelentésére (A7-0076/2010),

               1.

               mentesítést ad az Euratom Ellátási Ügynökség főigazgatója számára az Ügynökség 2008-as pénzügyi évre szóló költségvetésének végrehajtása tekintetében;

               2.

               észrevételeit az alábbi állásfoglalásban ismerteti;

               3.

               utasítja elnökét, hogy továbbítsa ezt a határozatot és az annak szerves részét képező állásfoglalást az Euratom Ellátási Ügynökség főigazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételükről.

            az elnök

         Jerzy BUZEK

            a főtitkár

         Klaus WELLE

      (1)  HL C 304., 2009.12.15., 6. o.

      (2)  HL L 248., 2002.9.16., 1. o.

      (3)  HL L 41., 2008.2.15., 15. o.

      (4)  HL L 357., 2002.12.31., 72. o.
    ---documentbreak---

               25.9.2010

               HU

               Az Európai Unió Hivatalos Lapja

               L 252/193

         AZ EURÓPAI PARLAMENT ÁLLÁSFOGLALÁSA
   (2010. május 5.)
   az Euratom Ellátási Ügynökség 2008-as pénzügyi évre szóló költségvetésének végrehajtására vonatkozó mentesítésről szóló határozatának szerves részét képező észrevételekkel
   AZ EURÓPAI PARLAMENT,
   tekintettel az Euratom Ellátási Ügynökség 2008-as pénzügyi évre vonatkozó végleges éves beszámolójára,
   tekintettel a Számvevőszéknek az Euratom Ellátási Ügynökség 2008-as pénzügyi évre vonatkozó éves beszámolójáról szóló jelentésére, az Ügynökség válaszaival együtt (1),
   tekintettel a Tanács 2010. február 16-i ajánlására (5827/2010 – C7-0061/2010),
   tekintettel az EK-Szerződés 276. cikkére, és az Európai Unió működéséről szóló szerződés 319. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,
   tekintettel az Euratom Ellátási Ügynökség alapszabályának megállapításáról szóló, 2008. február 12-i 2008/114/EK tanácsi határozatra (3) és különösen annak 8. cikkére,
   tekintettel az 1605/2002/EK, Euratom rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,
   tekintettel eljárási szabályzatának 77. cikkére és VI. mellékletére,
   tekintettel a Költségvetési Ellenőrző Bizottság jelentésére (A7-0076/2010),

               A.

               mivel a Számvevőszék megállapítja, hogy kellő mértékben megbizonyosodott arról, hogy a 2008-as pénzügyi évre vonatkozó éves beszámoló megbízható, és hogy az annak alapjául szolgáló ügyletek jogszerűek és szabályszerűek,

               B.

               mivel a 2008/114/EK, Euratom határozat alapján az 1958-ban luxembourgi székhellyel létrehozott Euratom Ellátási Ügynökség új alapszabállyal rendelkezik, és ügynökséggé alakult át;

               1.

               tudomásul veszi, hogy 2008-ban az Ügynökség semmilyen támogatást nem kapott működésének fedezésére, és a Bizottság állta a 2008-as költségvetés végrehajtása keretében az Ügynökségnél felmerült valamennyi kiadást; tudomásul veszi azt is, hogy a 2007-es pénzügyi évről áthozott kötelezettségvállalásokat a 2007-es támogatás felhasználatlanul maradt részéből fedezték;

               2.

               tudomásul veszi ezért, hogy önálló költségvetés hiányában az Ügynökség gyakorlatilag a Bizottság integráns része;

               3.

               rámutat mindazonáltal arra, hogy ez a helyzet felveti annak kérdését, hogy fenn kell-e tartani az Ügynökséget jelenlegi formájában és szervezeti felépítéssel; tudomásul veszi azonban az Ügynökség válaszát, amely azzal érvel, hogy a jelenlegi helyzet tükrözi az egyrészről a Bizottsággal fennálló egyértelmű kapcsolat (pl. a Bizottság irányelveket adhat ki, és kinevezi az Ügynökség főigazgatóját), másrészről a bizonyos fokú jogi és pénzügyi függetlenség közötti egyensúlyt;

      Belső ellenőrzés

               4.

               elismeri, hogy alapszabályának 3. cikkével összhangban az Ügynökség kiválasztotta saját belső ellenőrét, aki 2009. július 1-jén lépett hivatalba;

               5.

               a mentesítési határozatát kísérő egyéb, horizontális jellegű észrevételek tekintetében utal az ügynökségek teljesítményéről, pénzgazdálkodásáról és ellenőrzéséről szóló, 2010. május 5-i állásfoglalására (5).

      (1)  HL C 304., 2009.12.15., 6. o.

      (2)  HL L 248., 2002.9.16., 1. o.

      (3)  HL L 41., 2008.2.15., 15. o.

      (4)  HL L 357., 2002.12.31., 72. o.

      (5)  Elfogadott szövegek, P7_TA(2010)0139. Lásd e Hivatalos Lap 241. oldalát.


title: 2011/574/EU: Az Európai Parlament határozata ( 2011. május 10. ) az Európai Betegségmegelőzési és Járványvédelmi Központ 2009-es pénzügyi évre szóló költségvetésének végrehajtására vonatkozó mentesítésről

text:
               27.9.2011

               HU

               Az Európai Unió Hivatalos Lapja

               L 250/145

         AZ EURÓPAI PARLAMENT HATÁROZATA
   (2011. május 10.)
   az Európai Betegségmegelőzési és Járványvédelmi Központ 2009-es pénzügyi évre szóló költségvetésének végrehajtására vonatkozó mentesítésről
   (2011/574/EU)
   AZ EURÓPAI PARLAMENT,
   tekintettel az Európai Betegségmegelőzési és Járványvédelmi Központ 2009-es pénzügyi évre vonatkozó végleges éves beszámolójára,
   tekintettel a Számvevőszéknek az Európai Betegségmegelőzési és Járványvédelmi Központ 2009-es pénzügyi évre vonatkozó éves beszámolójáról szóló jelentésére, a Központ válaszaival együtt (1),
   tekintettel a Tanács 2011. február 15-i ajánlására (05892/2011 – C7-0052/2011),
   tekintettel az EK-Szerződés 276. cikkére és az Európai Unió működéséről szóló szerződés 319. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,
   tekintettel az Európai Betegségmegelőzési és Járványvédelmi Központ létrehozásáról szóló, 2004. április 21-i 851/2004/EK európai parlamenti és tanácsi rendeletre (3) és különösen annak 23. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,
   tekintettel eljárási szabályzatának 77. cikkére és VI. mellékletére,
   tekintettel a Költségvetési Ellenőrző Bizottság jelentésére és a Környezetvédelmi, Közegészségügyi és Élelmiszerbiztonsági Bizottság véleményére (A7-0107/2011),

               1.

               mentesítést ad az Európai Betegségmegelőzési és Járványvédelmi Központ igazgatója számára a Központ 2009-es pénzügyi évre szóló költségvetésének végrehajtására vonatkozóan;

               2.

               észrevételeit az alábbi állásfoglalásban ismerteti;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Betegségmegelőzési és Járványvédelmi Központ igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Jerzy BUZEK

            a főtitkár

         Klaus WELLE

      (1)  HL C 338., 2010.12.14., 124. o.

      (2)  HL L 248., 2002.9.16., 1. o.

      (3)  HL L 142., 2004.4.30., 1. o.

      (4)  HL L 357., 2002.12.31., 72. o.
    ---documentbreak---

               27.9.2011

               HU

               Az Európai Unió Hivatalos Lapja

               L 250/146

         AZ EURÓPAI PARLAMENT ÁLLÁSFOGLALÁSA
   (2011. május 10.)
   az Európai Betegségmegelőzési és Járványvédelmi Központ 2009-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
   AZ EURÓPAI PARLAMENT,
   tekintettel az Európai Betegségmegelőzési és Járványvédelmi Központ 2009-es pénzügyi évre vonatkozó végleges éves beszámolójára,
   tekintettel a Számvevőszéknek az Európai Betegségmegelőzési és Járványvédelmi Központ 2009-es pénzügyi évre vonatkozó éves beszámolójáról szóló jelentésére, a Központ válaszaival együtt (1),
   tekintettel a Tanács 2011. február 15-i ajánlására (05892/2011 – C7-0052/2011),
   tekintettel az EK-Szerződés 276. cikkére és az Európai Unió működéséről szóló szerződés 319. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,
   tekintettel az Európai Betegségmegelőzési és Járványvédelmi Központ létrehozásáról szóló, 2004. április 21-i 851/2004/EK európai parlamenti és tanácsi rendeletre (3) és különösen annak 23. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,
   tekintettel eljárási szabályzatának 77. cikkére és VI. mellékletére,
   tekintettel a Költségvetési Ellenőrző Bizottság jelentésére és a Környezetvédelmi, Közegészségügyi és Élelmiszerbiztonsági Bizottság véleményére (A7-0107/2011),

               A.

               mivel a Számvevőszék kijelentette, hogy ésszerű biztosítékokat kapott arra nézve, hogy a 2009-es pénzügyi évre vonatkozó éves beszámolója megbízható, és hogy az azt megalapozó tranzakciók jogszerűek és szabályosak,

               B.

               mivel 2010. május 5-én a Parlament mentesítést adott az Európai Betegségmegelőzési és Járványvédelmi Központ igazgatójának a Központ 2008-as pénzügyi évére vonatkozó költségvetésének végrehajtása tekintetében (5), illetve a mentesítő határozathoz mellékelt állásfoglalásában többek között az alábbiakat fogalmazta meg:

                           —

                           megjegyzi hogy a Számvevőszék rámutat arra, hogy (a Központ teljes költségvetésének 40 %-át kitevő) mintegy 16 200 000 EUR-t kellett átvinni a következő évre,

                           —

                           aggodalommal tölti el, hogy 2008. december 31-ig sem született megállapodás a Központ és a svéd kormány között,

                           —

                           rámutat arra, hogy továbbra is voltak hiányosságok a munkaerő-felvételi eljárások tervezése során,

                           —

                           sajnálattal tölti el, hogy a Központ nem tett eleget maradéktalanul azon kötelezettségének, hogy a mentesítéssel megbízott hatóságnak igazgatója által készített jelentést küldjön, amely összesíti a belső ellenőrzési szolgálat által a költségvetési keretrendelet 72. cikke (5) bekezdésében előírt belső ellenőrzések számát,

               C.

               mivel a Központ 2009-es költségvetése 51 000 000 EUR volt, ami a 2008-as pénzügyi évhez képest 25,3 %-os növekedés;

               1.

               megjegyzi, hogy a Központ költségvetése a 2006-os 17 100 000 EUR-ról 2009-ben 51 000 000 EUR-ra nőtt;

               2.

               megjegyzi, hogy 2009-ben 51 000 000 EUR összegű forrást bocsátottak az Európai Betegségmegelőzési és Járványvédelmi Központ (ECDC) rendelkezésére, amelyből 48 100 000 EUR az európai költségvetésből származó támogatás volt;

               3.

               hangsúlyozza, hogy a kifizetési előirányzatok végrehajtása némileg (91 %-ra) javult, ami 4 800 000 EUR fel nem használt előirányzatot jelent; megjegyzi azonban, hogy ez az alulteljesítés azzal függ össze, hogy a Központ korlátozta a kifizetési előirányzatokra irányuló igényét annak érdekében, hogy – a Számvevőszék és a Bizottság kérésének megfelelően – az év végére csökkentse a bankszámláján lévő készpénz mennyiségét;

      Teljesítmény

               4.

               felhívja a Központot, hogy a Számvevőszék következő jelentéséhez csatolandó táblázatban ismertesse a megadandó mentesítés tárgyévében és a megelőző pénzügyi évben végrehajtott műveletek összehasonlítását annak érdekében, hogy a mentesítésért felelős hatóság hatékonyabban tudja értékelni a Központ teljesítményét évről évre;

               5.

               úgy véli azonban, hogy a Központ fontos intézmény, amely képes erősíteni és javítani Európában a járványfelügyeletet, valamint értékelni az emberi egészséget veszélyeztető fertőző betegségek jelentette jelenlegi és jövőbeli kockázatokat, és azokról tájékoztatást tud adni;

               6.

               utal a Központnak a 2009. évi H1N1-világjárvány leküzdésére hozott intézkedésekhez nyújtott fontos hozzájárulására, többek között „A 2009-es H1N1-világjárvány során különleges világméretű influenzajárvány elleni védőoltások alkalmazása” című időközi útmutatás révén;

               7.

               azon a véleményen van, hogy erősíteni kell a Központ jogosultságait, hogy az Unió független kapacitással rendelkezzen a fertőzésveszély súlyosságának járvány esetén történő értékeléséhez, továbbá hogy a tagállamok közötti koordináció javítható legyen;

               8.

               megjegyzi, hogy 2009-ben a Központnak számos terméket és szolgáltatást sikerült kifejlesztenie a járványügy, a felügyelet, valamint a fertőző betegségek megelőzése és ellenőrzése terén, továbbá különféle tudományos jelentéseket tett közzé;

               9.

               kéri a Számvevőszéket, hogy végezze el az ügynökség teljesítmény-ellenőrzését;

      Előirányzatok átvitele

               10.

               aggodalommal tölti el, hogy 2006-ban a Számvevőszék az átvitelek magas szintjét jelentette, aminek negatív hatása van a költségvetés végrehajtására és nem felel meg az évenkéntiség elvének; kiemelten jegyzi meg, hogy 2008-ről átvitt 2 200 000 EUR-t kitevő előirányzatot törölni kellett, valamint 2009-ben az átvitt előirányzatok a II. cím – Igazgatási kiadások 42 %-át, valamint a III. cím – Működési kiadások 63 %-át tették ki; felszólítja ezért a Központot, hogy tájékoztassa a mentesítő hatóságot az e hiányosság orvoslására hozott intézkedésekről;

      A Központ székhelye

               11.

               üdvözli, hogy a Központ igazgatótanácsa és a közegészségügyért és időskori ellátásért felelős svéd miniszter 2010. június 30-án végre megállapodást írt alá a székhelyre vonatkozóan, illetve egy kapcsolódó módosítást hajtott végre a vonatkozó jogszabályban annak lehetővé tétele érdekében, hogy a Központ személyzete és családtagjaik bekerüljenek a svéd népesség-nyilvántartásba;

      Belső ellenőrzés

               12.

               ismételt aggodalommal tölti el, hogy a Központ nem tett eleget maradéktalanul azon kötelezettségének, hogy a mentesítő hatóság igazgatója által készített jelentést küldjön, amely összesíti a belső ellenőrzési szolgálat által a költségvetési keretrendelet 72. cikke (5) bekezdésében előírt belső ellenőrzések számát, különösen aggodalommal tölti el, hogy a korábbi ajánlások hatására a Központ egy „nagyon fontos” és hét „fontos” ajánlást kapott a belső ellenőrzési szolgálattól (IAS), azonban tartalmukról nem adtak tájékoztatást; sürgeti ezért a Központ igazgatóját, hogy nyújtson erről tájékoztatást;

               13.

               elismeri, hogy az IAS 2009-ben a pénzügyi igazgatásról is végzett ellenőrzést, amelynek átfogó célja, hogy ésszerű biztosítékot nyújtson azon belső ellenőrzések megfelelőségéről, amelyek pénzügyi igazgatási, közbeszerzés-tervezési, költségvetés-végrehajtási, irányítással kapcsolatos jelentéstételi és monitoring, valamint ellenőrzési eljárásokat támogatnak; hangsúlyozza, hogy az IAS ajánlásai arra vonatkoznak, hogy frissíteni kell és meg kell erősíteni a kötelezettségvállalásokra és kifizetésekre vonatkozó eljárásokat az elvégzett ellenőrzések pontosabb meghatározása és rögzítése érdekében;

               14.

               a mentesítő határozatot kísérő horizontális jellegű egyéb észrevételei tekintetében utal az ügynökségek teljesítményéről, pénzgazdálkodásáról és ellenőrzéséről szóló 2011. május 10-i állásfoglalására (6).

      (1)  HL C 338., 2010.12.14., 124. o.

      (2)  HL L 248., 2002.9.16., 1. o.

      (3)  HL L 142., 2004.4.30., 1. o.

      (4)  HL L 357., 2002.12.31., 72. o.

      (5)  HL L 252., 2010.9.25., 141. o.

      (6)  Elfogadott szövegek, P7_TA(2011)0163. (Lásd e Hivatalos Lap 269. oldalát.)


title: A Tanács 2014/537/KKBP határozata ( 2014. július 3. ) az Európai Unió és a Közép-Afrikai Köztársaság közötti, az Európai Unió katonai művelete (EUFOR RCA) által a megbízatása teljesítésének keretében szabadságuktól megfosztott személyeknek a Közép-Afrikai Köztársaság részére történő átadására vonatkozó szabályokról és az e személyekre vonatkozó biztosítékokról szóló megállapodásnak az Európai Unió nevében történő aláírásáról és megkötéséről

text:
               23.8.2014

               HU

               Az Európai Unió Hivatalos Lapja

               L 251/1

         A TANÁCS 2014/537/KKBP HATÁROZATA
   (2014. július 3.)
   az Európai Unió és a Közép-Afrikai Köztársaság közötti, az Európai Unió katonai művelete (EUFOR RCA) által a megbízatása teljesítésének keretében szabadságuktól megfosztott személyeknek a Közép-Afrikai Köztársaság részére történő átadására vonatkozó szabályokról és az e személyekre vonatkozó biztosítékokról szóló megállapodásnak az Európai Unió nevében történő aláírásáról és megkötéséről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 37. cikkére, összefüggésben az Európai Unió működéséről szóló szerződés 218. cikke (5) és (6) bekezdésével,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2014. február 10-én elfogadta az Unió közép-afrikai köztársasági katonai műveletéről (EUFOR RCA) szóló 2014/73/KKBP határozatot (1).

               (2)

               Miután a Tanács 2014. március 14-én határozatot fogadott el a tárgyalások megkezdésére való felhatalmazásról, a főképviselő az Európai Unióról szóló szerződés 37. cikkével összhangban tárgyalásokat folytatott az Európai Unió és a Közép-Afrikai Köztársaság közötti, az Európai Unió katonai művelete (EUFOR RCA) által a megbízatása teljesítésének keretében szabadságuktól megfosztott személyeknek a Közép-Afrikai Köztársaság részére történő átadására vonatkozó szabályokról és az e személyekre vonatkozó biztosítékokról szóló megállapodásról (a továbbiakban: a megállapodás).

               (3)

               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 5. cikkével összhangban Dánia nem vesz részt az Unió védelmi vonatkozású határozatainak és fellépéseinek kidolgozásában és végrehajtásában. Dánia nem vesz részt e határozat végrehajtásában, és ezért nem vesz részt e művelet finanszírozásában sem.

               (4)

               A megállapodást jóvá kell hagyni,

         ELFOGADTA EZT A HATÁROZATOT:
   1. cikk
   Az Európai Unió és a Közép-Afrikai Köztársaság közötti, az Európai Unió katonai művelete (EUFOR RCA) által a megbízatása teljesítésének keretében szabadságuktól megfosztott személyeknek a Közép-Afrikai Köztársaság részére történő átadására vonatkozó szabályokról és az e személyekre vonatkozó biztosítékokról szóló megállapodást a Tanács az Unió nevében jóváhagyja.
   A megállapodás szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a megállapodásnak az Unióra nézve jogilag kötelező erejű aláírására jogosult személy(eke)t.
   3. cikk
   Ez a határozat az elfogadásának napján lép hatályba.

      Kelt Brüsszelben, 2014. július 3-án.

            a Tanács részéről

            az elnök

         S. GOZI

      (1)  A Tanács 2014. február 10-i 2014/73/KKBP határozata az Európai Unió közép-afrikai köztársasági katonai műveletéről (EUFOR RCA) (HL L 40., 2014.2.11., 59. o.).